title: 2014/32/EU: Euroopan keskuspankin päätös, annettu 29 päivänä elokuuta 2013 , niiden jäsenvaltioiden kansallisten keskuspankkien, joiden rahayksikkö on euro, maksettavista osuuksista Euroopan keskuspankin pääomasta (EKP/2013/30)

text:
               21.1.2014

               FI

               Euroopan unionin virallinen lehti

               L 16/61

      EUROOPAN KESKUSPANKIN PÄÄTÖS,
   annettu 29 päivänä elokuuta 2013,
   niiden jäsenvaltioiden kansallisten keskuspankkien, joiden rahayksikkö on euro, maksettavista osuuksista Euroopan keskuspankin pääomasta
   (EKP/2013/30)
   (2014/32/EU)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 28.3 artiklan,
   sekä katsoo seuraavaa:

               (1)

               Euroopan keskuspankin pääoman maksamisen edellyttämistä rahaliittoon osallistuvien jäsenvaltioiden kansallisia keskuspankkeja koskevista toimenpiteistä 21 päivänä kesäkuuta 2013 annetussa päätöksessä EKP/2013/19 (1) määritettiin niiden jäsenvaltioiden kansallisten keskuspankkien, joiden rahayksikkö on euro (jäljempänä ’euroalueen keskuspankit’), maksettavaksi 1 päivänä heinäkuuta 2013 tulleen Euroopan keskuspankin (EKP) pääoman määrä ja maksutapa.

               (2)

               Kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 29 päivänä elokuuta 2013 annetussa päätöksessä EKP/2013/28 (2) säädetään EKP:n pääoman merkitsemisen jakoperusteen (jäljempänä ’pääoman jakoperuste’) tarkistamisesta Euroopan keskuspankkijärjestelmän ja Euroopan keskuspankin perussäännön 29.3 artiklan mukaisesti ja vahvistetaan 1 päivästä tammikuuta 2014 kullekin unionin keskuspankille uudet painoarvot tarkistetussa pääoman jakoperusteessa (jäljempänä ’painoarvot’).

               (3)

               EKP:n merkitty pääoma on 1 päivästä tammikuuta 2014 alkaen 10 825 007 069,61 euroa.

               (4)

               Pääoman jakoperusteen tarkistaminen edellyttää uutta EKP:n päätöstä, jolla kumotaan päätös EKP/2013/19 1 päivästä tammikuuta 2014 ja määritetään euroalueen kansallisten keskuspankkien maksettavaksi 1 päivänä tammikuuta 2014 tulevan EKP:n pääoman määrä ja maksutapa.

               (5)

               Euroopan unionin toiminnasta tehdyn sopimuksen 140 artiklan 2 kohdan mukaisesti euron käyttöönotosta Latviassa 1 päivänä tammikuuta 20149 päivänä heinäkuuta 2013 annetun neuvoston päätöksen 2013/387/EU (3) 1 artiklan mukaan Latvia täyttää euron käyttöönottamiseksi vaadittavat edellytykset ja vuoden 2003 liittymisasiakirjan (4) 4 artiklan mukaisesti Latvialle myönnetty poikkeus kumotaan 1 päivästä tammikuuta 2014.

               (6)

               Erillisessä päätöksessä, jonka EKP:n neuvosto tekee Latvijas Bankan suorittamasta Euroopan keskuspankin pääoman maksamisesta ja valuuttavarantosaamisten siirrosta sekä sen osuuksista Euroopan keskuspankin vararahastoihin ja varauksiin, vahvistetaan, että Latvijas Bankan velvoite suorittaa jäljellä oleva osuus merkitsemästään EKP:n pääomasta tarkistetun pääoman jakoperusteen mukaisesti alkaa 1 päivänä tammikuuta 2014,

         ON HYVÄKSYNYT TÄMÄN PÄÄTÖKSEN:
   1 artikla
   Merkityn ja maksettavan pääoman määrä ja maksutapa
   Kukin euroalueen kansallinen keskuspankki maksaa osuutensa merkitsemästään EKP:n pääomasta kokonaan 1 päivänä tammikuuta 2014.
   Kun päätöksen EKP/2013/28 2 artiklassa esitetyt painoarvot otetaan huomioon, euroalueen kunkin kansallisen keskuspankin on maksettava sen nimen perässä seuraavassa taulukossa ilmoitettu määrä:

               Euroalueen kansalliset keskuspankit

               Euroa

               Nationale Bank van België/Banque Nationale de Belgique

               268 222 025,17

               Deutsche Bundesbank

               1 948 208 997,34

               Eesti Pank

               20 870 613,63

               Banc Ceannais na hÉireann/Central Bank of Ireland

               125 645 857,06

               Bank of Greece

               220 094 043,74

               Banco de España

               957 028 050,02

               Banque de France

               1 534 899 402,41

               Banca d’Italia

               1 332 644 970,33

               Central Bank of Cyprus

               16 378 235,70

               Latvijas Banka

               30 537 344,94

               Banque centrale du Luxembourg

               21 974 764,35

               Bank Ċentrali ta’ Malta/Central Bank of Malta

               7 014 604,58

               De Nederlandsche Bank

               433 379 158,03

               Oesterreichische Nationalbank

               212 505 713,78

               Banco de Portugal

               188 723 173,25

               Banka Slovenije

               37 400 399,43

               Národná banka Slovenska

               83 623 179,61

               Suomen Pankki

               136 005 388,82

         2 artikla
   Maksetun pääoman tarkistaminen
   1.   Koska kukin euroalueen kansallinen keskuspankki on jo maksanut kokonaan osuutensa 31 päivään joulukuuta 2013 saakka voimassa olevasta EKP:n merkitystä pääomasta päätöksen EKP/2013/19 mukaisesti, kukin niistä, Latvijas Bankaa lukuun ottamatta, joko siirtää tietyn lisäsumman EKP:lle tai saa tietyn summan takaisin EKP:ltä, jotta päästään 1 artiklan taulukossa esitettyihin määriin. EKP:n neuvosto tekee erillisen päätöksen Latvijas Bankan suorittamasta Euroopan keskuspankin pääoman maksamisesta.
   2.   Kaikki tässä artiklassa tarkoitetut siirrot tehdään kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta 29 päivänä elokuuta 2013 annetun päätöksen EKP/2013/29 (5) mukaisesti.
   3 artikla
   Voimaantulo ja kumoaminen
   1.   Tämä päätös tulee voimaan 1 päivänä tammikuuta 2014.
   2.   Kumotaan päätös EKP/2013/19 1 päivästä tammikuuta 2014.
   3.   Päätökseen EKP/2013/19 tehtyjen viittausten katsotaan koskevan tätä päätöstä.

      Tehty Frankfurt am Mainissa 29 päivänä elokuuta 2013.

            EKP:n puheenjohtaja

         Mario DRAGHI

      (1)  EUVL L 187, 6.7.2013, s. 23.

      (2)  Katso tämän virallisen lehden sivu 53.

      (3)  EUVL L 195, 18.7.2013, s. 24.

      (4)  Asiakirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu (EUVL L 236, 23.9.2003, s. 33).

      (5)  Katso tämän virallisen lehden sivu 55.


               23.12.2015

               FI

               Euroopan unionin virallinen lehti

               C 434/156

         P7_TA(2012)0502
   EP:n työjärjestys: kirjallisia kannanottoja koskevan 123 artiklan ja lainsäädäntöaloitteita koskevan 42 artiklan muuttaminen
   Euroopan parlamentin päätös 13. joulukuuta 2012 Euroopan parlamentin työjärjestyksen kirjallisia kannanottoja koskevan 123 artiklan ja lainsäädäntöaloitteita koskevan 42 artiklan muuttamisesta (2011/2058(REG))
   (2015/C 434/20)

      Euroopan parlamentti, joka

               —

               ottaa huomioon puhemiehen 11. marraskuuta 2010 päivätyn kirjeen,

               —

               ottaa huomioon politiikkayksikkönsä kirjallisia kannanottoja koskevan selvityksen ”Written declarations in the European Parliament – A review of process and impact” (PE 462.424),

               —

               ottaa huomioon työjärjestyksen 211 ja 212 artiklan,

               —

               ottaa huomioon perussopimus-, työjärjestys- ja toimielinasioiden valiokunnan mietinnön (A7-0242/2012),

         sekä katsoo seuraavaa:

               A.

               parlamentin toimivalta on kasvanut huomattavasti vuosien mittaan, kun se on saanut käyttöönsä merkittäviä välineitä, joiden avulla se voi vaikuttaa Euroopan unionin päätöksentekoon useimmilla unionin toiminta-aloilla;

               B.

               toimielinten, joille kirjallinen kannanotto osoitetaan, olisi varmistettava, että sen johdosta toteutetaan asianmukaisia jatkotoimia;

               C.

               kirjalliset kannanotot ovat hyödyllinen keino nostaa esiin unionin kansalaisten kannalta tärkeitä kysymyksiä;

               D.

               kirjallisia kannanottoja käytetään säännöllisesti, vaikka niiden määrä ei ole kovin suuri, ja vain pieni osuus niistä saa taakseen vaadittavan parlamentin jäsenten enemmistön;

               E.

               suurin osa kirjallisista kannanotoista raukeaa työjärjestyksessä määrätyn määräajan jälkeen;

               F.

               hyväksytyt kirjalliset kannanotot osoitetaan useimmiten komissiolle, jonka on todettu olevan ainoa toimielin, jossa esille otetut kysymykset ovat synnyttäneet vastakaikua;

               G.

               vastakaiku on useimmiten rajoittunut komissiossa käynnissä olevan toiminnan kertaamiseen ja vain poikkeuksellisesti siihen on sisältynyt erityistoimia, joihin on ryhdytty kirjallisen kannanoton johdosta;

               H.

               kun otetaan huomioon parlamentin lisääntyneet valtaoikeudet sekä kansalaisaloitteen käyttöönotto, kirjallisten kannanottojen merkitys on muuttunut, vaikka ne voivat edelleenkin olla hyödyllinen väline, jonka avulla jäsenet voivat kiinnittää huomiota yleisiin huolenaiheisiin;

               I.

               kirjallisten kannanottojen vaikuttavuus on varsin vähäinen sekä käsiteltäväksi otettavien asioiden määrittelyssä että toimielinten päätöksentekoon vaikuttamisessa, ja niiden tehokkuudesta voi saada harhaanjohtavan kuvan; oikein käytettyinä niillä on kuitenkin edelleen arvoa suosittuna kampanjointivälineenä; ehdotuksissa, joissa vaaditaan lainsäädäntötoimia, olisi käytettävä 42 artiklan 2 kohtaa, sillä se antaa yksittäisille jäsenille todellisen mahdollisuuden vaikuttaa unionin lainsäädäntöön ja sisällyttää ehdotus parlamentin valiokuntien työhön;

               J.

               kirjalliset kannanotot ovat joskus laadultaan ja merkittävyydeltään varsin vähäisiä eivätkä juuri liity Euroopan unionin toiminnasta tehdyn sopimuksen ensimmäisen osan I osastossa määriteltyyn unionin toimivaltaan; parlamentti saattaakin seuraavalla vaalikaudella arvioida kirjallisia kannanottoja koskevien työjärjestyksen uusien määräysten vaikutusta ja tarkastella niiden tehokkuutta;

               1.

               päättää muuttaa työjärjestystä jäljempänä esitetyllä tavalla;

               2.

               katsoo, että toimielinten, joille kirjallinen kannanotto on osoitettu, olisi ilmoitettava parlamentille suunnitelluista jatkotoimista kolmen kuukauden kuluessa kannanoton vastaanottamisesta; aikoo lisäksi pyrkiä sopimukseen komission kanssa tästä periaatteesta, kun Euroopan parlamentin ja Euroopan komission välisiä suhteita koskevasta puitesopimuksesta neuvotellaan seuraavan kerran;

               3.

               palauttaa mieliin, että kyseiset muutokset tulevat voimaan seuraavan istuntojakson ensimmäisenä päivänä;

               4.

               pitää myönteisenä puhemiehistön päätöstä, jolla rajoitetaan laajamittaista toimintaa tuen saamiseksi kirjallisille kannanotoille, sillä näin turvataan parlamentin jäsenten häiriötön pääsy istuntosaliin;

               5.

               kehottaa puhemiestä välittämään tämän päätöksen tiedoksi neuvostolle ja komissiolle.

      Tarkistus 6

      Euroopan parlamentin työjärjestys

      42 artikla – 2 ja 3 kohta

                  Nykyinen teksti

                  Tarkistus

               2.   Jokainen jäsen voi tehdä parlamentille Euroopan unionin toiminnasta tehdyn sopimuksen 225 artiklan mukaisesti kuuluvan aloiteoikeuden puitteissa ehdotuksen unionin säädökseksi.

               2.   Jokainen jäsen voi tehdä parlamentille Euroopan unionin toiminnasta tehdyn sopimuksen 225 artiklan mukaisesti kuuluvan aloiteoikeuden puitteissa ehdotuksen unionin säädökseksi.
                     Enintään kymmenen jäsentä voi yhdessä jättää käsiteltäväksi tällaisen ehdotuksen. Ehdotuksessa ilmoitetaan sen oikeusperusta, ja siihen voidaan liittää enintään 150 sanan pituiset perustelut.

               3.   Ehdotus annetaan puhemiehelle, joka lähettää
                     sen käsiteltäväksi asiasta
                   vastaavaan valiokuntaan. Ennen ehdotuksen lähettämistä
                     valiokuntaan
                   se käännetään niille virallisille kielille, jotka valiokunnan puheenjohtaja katsoo tarpeellisiksi pääpiirteittäistä käsittelyä varten. Valiokunta päättää jatkotoimista kolmen kuukauden kuluessa ehdotuksen valiokuntaan lähettämisestä ja kuultuaan ehdotuksen
                     laatijaa
                  .

               3.   Ehdotus annetaan puhemiehelle, joka
                     varmistaa, että oikeudelliset vaatimukset täyttyvät. Hän voi
                   lähettää
                     ehdotuksen oikeusperustan tarkistamisesta
                   vastaavaan valiokuntaan
                     lausuntoa varten
                  .
                     Jos puhemies toteaa, että ehdotus voidaan ottaa käsiteltäväksi, hän antaa sen tiedoksi täysistunnossa ja lähettää sen asiasta vastaavaan valiokuntaan.

               Ennen ehdotuksen lähettämistä
                     asiasta vastaavaan valiokuntaan
                   se käännetään niille virallisille kielille, jotka valiokunnan puheenjohtaja katsoo tarpeellisiksi pääpiirteittäistä käsittelyä varten.

               Valiokunta
                     voi suosittaa puhemiehelle, että ehdotus annetaan jäsenten allekirjoitettavaksi työjärjestyksen 123 artiklan 1 a, 2 ja 5 kohdassa vahvistettuja menettelyjä ja määräaikoja noudattaen.

                     Jos valiokunta päättää esittää ehdotuksen parlamentille 48 artiklan mukaista menettelyä noudattaen,
                   ehdotuksen
                     laatijan nimi
                   mainitaan mietinnön otsikossa.

                     Jos parlamentin jäsenten enemmistö on allekirjoittanut ehdotuksen, puheenjohtajakokouksen katsotaan antaneen luvan laatia mietintö ehdotuksesta. Valiokunta laatii mietinnön 48 artiklan mukaisesti ehdotuksen laatijoita kuultuaan.

                     Jos ehdotusta ei anneta muiden jäsenten allekirjoitettavaksi tai parlamentin jäsenten enemmistö ei ole allekirjoittanut sitä, asiasta vastaava valiokunta
                   päättää jatkotoimista kolmen kuukauden kuluessa ehdotuksen valiokuntaan lähettämisestä ja kuultuaan ehdotuksen
                     laatijoita
                  .

               Ehdotuksen
                     laatijoiden nimet
                   mainitaan mietinnön otsikossa.

      Tarkistus 1

      Euroopan parlamentin työjärjestys

      123 artikla – 1 kohta

                  Nykyinen teksti

                  Tarkistus

               1.
                     Enintään viisi
                   jäsentä voi jättää käsiteltäväksi Euroopan unionin toimivaltaan kuuluvaa asiaa
                  koskevan enintään 200 sanan pituisen kirjallisen kannanoton, joka
                     ei saa kattaa aiheita, joita käsitellään parhaillaan lainsäädäntömenettelyssä
                  . Puhemies
                     myöntää
                   luvan
                     tapauskohtaisesti
                  . Kirjalliset kannanotot
                     painetaan
                   virallisilla kielillä ja toimitetaan
                     jakeluun
                  . Ne kirjataan yhdessä allekirjoittajien nimien kanssa luetteloon. Luettelo on julkinen ja
                     sitä pidetään istuntojaksojen aikana istuntosalin sisäänkäynnin ulkopuolella ja istuntojaksojen välillä kvestorikollegion päättämässä asianmukaisessa paikassa
                  .

               1.
                     Vähintään kymmenen
                   jäsentä
                     vähintään kolmesta poliittisesta ryhmästä
                   voi jättää käsiteltäväksi enintään 200 sanan pituisen kirjallisen kannanoton, joka
                     koskee yksinomaan

                  asiaa, joka kuuluu Euroopan unionin toimivaltaan.
                     Kirjallisen kannanoton sisällön on oltava julkilausuman kaltainen. Siinä ei varsinkaan saa vaatia lainsäädäntötoimia eikä esittää päätöksiä asioista, joiden osalta työjärjestyksessä määrätään erityisestä menettelystä tai toimivallasta, eikä se saa koskea aihetta, jota käsitellään parlamentissa käynnissä olevassa menettelyssä.

                     1 a.
                     Puhemies
                     tekee perustellun päätöksen
                   luvan
                     myöntämisestä asian käsittelyn jatkamiselle 1 kohdan mukaisesti kaikissa tapauksissa
                  . Kirjalliset kannanotot
                     julkaistaan
                   virallisilla kielillä
                     parlamentin verkkosivustolla
                   ja toimitetaan
                     sähköisesti kaikille jäsenille
                  . Ne kirjataan yhdessä allekirjoittajien nimien kanssa
                     sähköiseen
                   luetteloon. Luettelo on julkinen, ja
                     se on saatavilla parlamentin verkkosivustolla
                  .
                     Puhemies säilyttää myös kirjallisten kannanottojen paperitulosteet allekirjoituksineen.

      Tarkistus 2

      Euroopan parlamentin työjärjestys

      123 artikla – 2 kohta

                  Nykyinen teksti

                  Tarkistus

               2.   Jäsen voi allekirjoittaa kannanoton, joka on kirjattu luetteloon.

               2.   Jäsen voi allekirjoittaa kannanoton, joka on kirjattu
                     sähköiseen
                   luetteloon.
                     Allekirjoituksen voi perua milloin tahansa kolmen kuukauden kuluessa kannanoton kirjaamisesta luetteloon. Jos jäsen peruu allekirjoituksensa, hän ei saa enää allekirjoittaa kyseistä kannanottoa uudestaan.

      Tarkistus 7

      Euroopan parlamentin työjärjestys

      123 artikla – 3 kohta

                  Nykyinen teksti

                  Tarkistus

               3.   Jos parlamentin jäsenten enemmistö on allekirjoittanut kannanoton, puhemies ilmoittaa tästä parlamentille, allekirjoittajien nimet
                     merkitään pöytäkirjaan ja kannanotto
                   julkaistaan
                     hyväksyttynä tekstinä
                  .

               3.   Jos parlamentin jäsenten enemmistö on allekirjoittanut kannanoton
                     kolmen kuukauden kuluttua sen kirjaamisesta luetteloon
                  , puhemies ilmoittaa tästä parlamentille
                     . Kannanotto, joka ei sido parlamenttia, ja
                   allekirjoittajien nimet julkaistaan
                     pöytäkirjassa
                  .

      Tarkistus 4

      Euroopan parlamentin työjärjestys

      123 artikla – 4 a kohta (uusi)

                  Nykyinen teksti

                  Tarkistus

                     4 a.

                     Jos toimielimet, joille hyväksytty kannanotto on osoitettu, eivät ilmoita parlamentille suunnitelluista jatkotoimista kolmen kuukauden kuluessa tekstin vastaanottamisesta, asia otetaan kannanoton yhden tai useamman laatijan pyynnöstä asiasta vastaavan valiokunnan myöhemmän kokouksen esityslistalle.

      Tarkistus 5

      Euroopan parlamentin työjärjestys

      123 artikla – 5 kohta

                  Nykyinen teksti

                  Tarkistus

               5.   Yli kolme kuukautta luettelossa ollut kirjallinen kannanotto raukeaa, jollei vähintään puolet parlamentin jäsenistä
                     ole
                   sitä
                     allekirjoittanut
                  .

               5.   Yli kolme kuukautta luettelossa ollut kirjallinen kannanotto raukeaa, jollei vähintään puolet parlamentin jäsenistä
                     allekirjoita
                   sitä
                     , eikä tätä kolmen kuukauden määräaikaa voida jatkaa
                  .


title: Neuvoston päätös 2009/906/YUTP, tehty 8 päivänä joulukuuta 2009 , Euroopan unionin poliisioperaatiosta (EUPM) Bosnia ja Hertsegovinassa

text:
               9.12.2009

               FI

               Euroopan unionin virallinen lehti

               L 322/22

      NEUVOSTON PÄÄTÖS 2009/906/YUTP,
   tehty 8 päivänä joulukuuta 2009,
   Euroopan unionin poliisioperaatiosta (EUPM) Bosnia ja Hertsegovinassa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan sekä 43 artiklan 2 kohdan,
   sekä katsoo seuraavaa:

               (1)

               Neuvosto hyväksyi 19 päivänä marraskuuta 2007 yhteisen toiminnan 2007/749/YUTP Euroopan unionin poliisioperaatiosta (EUPM) Bosnia ja Hertsegovinassa (1). Yhteisen toiminnan voimassaolo päättyy 31 päivänä joulukuuta 2009.

               (2)

               EUPM:n johtamisjärjestely ei saisi rajoittaa EUPM:n talousarvion toteuttamista koskevia operaation johtajan sopimusvelvoitteita komissiota kohtaan.

               (3)

               Valvontavoimavara (Watch-Keeping Capability) olisi aktivoitava EUPM:ää varten.

               (4)

               EUPM- toteutetaan tilanteessa, joka saattaa huonontua ja joka voi vaikuttaa haitallisesti Euroopan unionista tehdyn sopimuksen 11 artiklassa määrättyihin yhteisen ulko- ja turvallisuuspolitiikan tavoitteisiin,

         ON TEHNYT TÄMÄN PÄÄTÖKSEN:
   1 artikla
   Tehtävät
   1.   Jatketaan yhteisellä toiminnalla 2002/210/YUTP (2) perustettua Euroopan unionin poliisioperaatiota (EUPM) Bosnia ja Hertsegovinassa 1 päivästä tammikuuta 2010.
   2.   EUPM toimii 2 artiklassa olevan tehtävänmäärittelyn mukaisesti ja toteuttaa 3 artiklassa määritetyt keskeiset tehtävät.
   2 artikla
   Operaation tehtävänmäärittely
   Osana laajempaa oikeusvaltioperiaatteeseen liittyvää lähestymistapaa Bosnia ja Hertsegovinassa ja sen lähialueella EUPM säilyttää voimavaroja poliisialan uudistuksen ja vastuuvelvollisuuden aloilla, mutta tukee ensisijaisesti asiaankuuluvia lainvalvontaviranomaisia järjestäytyneen rikollisuuden ja lahjonnan torjunnassa keskittyen erityisesti valtion tason lainvalvontaviranomaisten toimintaan, poliisin ja syyttäjälaitoksen välisen vuorovaikutuksen parantamiseen sekä alueelliseen ja kansainväliseen yhteistyöhön.
   EUPM antaa EU:n erityisedustajalle operatiivisia neuvoja tukeakseen häntä hänen tehtävässään. EUPM osallistuu maassa työllään ja verkostonsa avulla yleisiin pyrkimyksiin varmistaa, että EU saa perusteellista tietoa Bosnia ja Hertsegovinan tapahtumista.
   EUPM toimii Bosnia ja Hertsegovinan rauhaa koskevan yleisen puitesopimuksen liitteessä 11 olevien yleisten tavoitteiden mukaisesti, ja sen tavoitetta tuetaan Euroopan yhteisön välineiden avulla.
   3 artikla
   Operaation keskeiset tehtävät
   EUPM:n keskeiset tehtävät operaation toteuttamiseksi ovat seuraavat:

               1)

               lisätään järjestäytyneen rikollisuuden ja lahjonnan torjuntaan osallistuvien lainvalvontaviranomaisten operatiivisia voimavaroja ja yhteisiä valmiuksia;

               2)

               annetaan järjestelmällisellä tavalla apua ja tukea järjestäytyneen rikollisuuden ja lahjonnan torjuntaan liittyvän tutkinnan suunnittelulle ja suorittamiselle;

               3)

               autetaan ja edistetään Bosnia ja Hertsegovinan rikostutkintavalmiuksien kehittämistä;

               4)

               tehostetaan poliisin ja syyttäjälaitoksen välistä yhteistyötä;

               5)

               tehostetaan poliisin ja vankeinhoitojärjestelmän välistä yhteistyötä;

               6)

               osallistutaan asianmukaisen vastuutason varmistamiseen.

         4 artikla
   Operaation rakenne
   1.   EUPM:n rakenne on seuraava:

               a)

               päämaja Sarajevossa, jossa toimivat operaation johtaja sekä henkilöstöä operaatiosuunnitelman (OPLAN) mukaisesti;

               b)

               neljä alueellista toimistoa Sarajevossa, Banja Lukassa, Mostarissa ja Tuzlassa;

               c)

               toimitiloja asiaankuuluvissa järjestäytyneen rikollisuuden ja lahjonnan torjuntaan osallistuvissa lainvalvontaviranomaisissa ylimmän johdon tasolla sekä muilla tarpeellisiksi katsotuilla keskeisillä tasoilla (valtion tutkinta- ja suojeluvirasto, rajapoliisi, välillistä verotusta käsittelevä viranomainen, poliisikoordinoinnin osasto, valtionsyyttäjänvirasto jne.).

         2.   Näitä osia käsitellään tarkemmin operaatiosuunnitelman yksityiskohtaisissa järjestelyissä. Neuvosto hyväksyy operaation toiminta-ajatuksen (CONOPS) ja operaatiosuunnitelman.
   5 artikla
   Siviilioperaatiokomentaja
   1.   Siviilialan suunnittelu- ja toteutusvoimavaran (CPCC) johtaja toimii siviilioperaatiokomentajana EUPM:ssä.
   2.   Siviilioperaatiokomentaja vastaa poliittisten ja turvallisuusasioiden komitean (PTK) poliittisen valvonnan ja strategisen johdon alaisena ja unionin ulkoasioiden ja turvallisuuspolitiikan korkean edustajan yleisen toimivallan alaisuudessa EUPM:n strategisen tason johtamisjärjestelystä.
   3.   Siviilioperaatiokomentaja varmistaa, että neuvoston päätökset, mukaan lukien PTK:n päätökset, pannaan asianmukaisesti ja tehokkaasti täytäntöön myös antamalla tarvittaessa operaation johtajalle strategisen tason ohjeita sekä neuvoja ja teknistä tukea.
   4.   Kaikki lähetetyn henkilöstön jäsenet pysyvät täysin asianomaisen lähettäjävaltion viranomaisten tai asianomaisen EU:n toimielimen alaisina. Kansalliset viranomaiset siirtävät henkilöstöä, ryhmiä ja yksikköjä koskevan operatiivisen johtosuhteen (OPCON) siviilioperaatiokomentajalle.
   5.   Siviilioperaatiokomentajalla on kokonaisvastuu siitä, että EU:n huolellisuusvelvoite täytetään asianmukaisesti.
   6.   Siviilioperaatiokomentaja ja EU:n erityisedustaja kuulevat toisiaan tarvittaessa.
   6 artikla
   Operaation johtaja
   1.   Operaation johtaja vastaa EUPM:stä ja sen johtamisjärjestelystä operaatioalueella.
   2.   Operaation johtajalla on siviilioperaatiokomentajan hänelle osoittama vastuu osallistuvien valtioiden henkilöstön, ryhmien ja yksiköiden johtamisesta sekä hallinnollinen ja logistinen vastuu, johon kuuluu myös vastuu EUPM:n käyttöön annetuista varoista, resursseista ja tiedoista.
   3.   Operaation johtaja antaa EUPM:n koko henkilöstölle ohjeet EUPM:n toteuttamiseksi tehokkaalla tavalla operaatioalueella ja vastaa EUPM:n koordinoinnista ja päivittäisestä hallinnoinnista noudattaen siviilioperaatiokomentajan strategisen tason ohjeita.
   4.   Operaation johtaja vastaa EUPM:n talousarvion toteuttamisesta. Tätä varten operaation johtaja allekirjoittaa sopimuksen komission kanssa.
   5.   Operaation johtaja vastaa henkilöstön kurinpidollisesta valvonnasta. Lähetetyn henkilöstön osalta asianomainen kansallinen tai EU:n viranomainen vastaa kurinpitotoimista.
   6.   Operaation johtaja edustaa EUPM:ää operaatioalueella ja varmistaa operaation asianmukaisen näkyvyyden.
   7.   Operaation johtaja toimii tarvittaessa koordinoidusti muiden alueella olevien EU:n toimijoiden kanssa. Operaation johtaja saa EU:n erityisedustajalta paikallisia oloja koskevaa poliittista ohjeistusta, mikä ei kuitenkaan vaikuta komentoketjuun.
   7 artikla
   EUPM:n henkilöstö
   1.   EUPM:n henkilöstön lukumäärä ja toimivaltuudet määritetään 2 artiklassa olevan tehtävänmäärittelyn, 3 artiklassa määritettyjen operaation keskeisten tehtävien ja 4 artiklassa määritetyn rakenteen mukaisesti.
   2.   EUPM muodostuu pääasiassa jäsenvaltioiden tai EU:n toimielinten lähettämästä henkilöstöstä. Kukin jäsenvaltio tai EU:n toimielin vastaa lähettämästään henkilöstöstä aiheutuvista kuluista, kuten matkakuluista asemapaikkaan ja takaisin, palkoista, terveydenhuollosta sekä kulukorvauksista, lukuun ottamatta asiaankuuluvia päivärahoja, sekä vaikeiden ja vaarallisten olosuhteiden perusteella maksettavista korvauksista.
   3.   EUPM voi myös ottaa palvelukseen sopimussuhteista kansainvälistä siviilihenkilöstöä ja paikallista henkilöstöä tarpeen mukaan, jos jäsenvaltioiden lähettämää henkilöstöä ei ole huolehtimaan tarvittavista tehtävistä. Jos pätevää henkilöstöä ei ole saatavissa jäsenvaltioista, voidaan osallistuvien kolmansien maiden kansalaisia poikkeuksellisesti ja asianmukaisesti perustelluissa tapauksissa ottaa tarvittaessa palvelukseen sopimuspohjaisesti.
   4.   Kaikkien henkilöstön jäsenten on noudatettava operaatiokohtaisia turvallisuutta koskevia vähimmäisvaatimuksia sekä kentällä tapahtuvan toiminnan turvallisuutta koskevaa EU:n politiikkaa tukevaa operaation turvallisuussuunnitelmaa. Kaikkien henkilöstön jäsenten on tehtävissään haltuunsa saamien EU:n turvallisuusluokiteltujen tietojen suojaamisen osalta noudatettava neuvoston turvallisuussääntöjen vahvistamisesta 19 päivänä maaliskuuta 2001 tehdyssä neuvoston päätöksessä 2001/264/EY (3), jäljempänä ’neuvoston turvallisuussäännöt’, säädettyjä turvallisuutta koskevia periaatteita ja vähimmäisvaatimuksia.
   8 artikla
   Operaation ja EUPM:n henkilöstön asema
   1.   Suoritetaan tarvittavat järjestelyt Euroopan unionin poliisioperaatiosta (EUPM) Bosnia ja Hertsegovinassa 4 päivänä lokakuuta 2002 EU:n sekä Bosnia ja Hertsegovinan välillä tehdyn sopimuksen voimassaolon jatkamiseksi EUPM:n keston ajaksi.
   2.   Henkilöstön jäsenen lähettänyt valtio tai EU:n toimielin vastaa tämän lähettämiseen liittyvien, asianomaisen esittämien tai häntä koskevien vaatimusten ratkaisemisesta. Kyseinen valtio tai EU:n toimielin on vastuussa sellaisten menettelyjen vireillepanosta, joihin mahdollisesti ryhdytään lähetettyä henkilöä vastaan.
   3.   Kansainvälisen ja paikallisen siviilihenkilöstön työehdot sekä oikeudet ja velvollisuudet määritetään operaation johtajan ja henkilöstön jäsenen välisissä sopimuksissa.
   9 artikla
   Komentoketju
   1.   EUPM:llä on kriisinhallintaoperaationa yhtenäinen komentoketju.
   2.   Poliittisten ja turvallisuusasioiden komitea (PTK) vastaa neuvoston alaisuudessa operaation poliittisesta valvonnasta ja strategisesta johdosta.
   3.   Siviilioperaatiokomentaja toimii PTK:n poliittisen valvonnan ja strategisen johdon alaisena sekä unionin ulkoasioiden ja turvallisuuspolitiikan korkean edustajan yleisen toimivallan alaisuudessa EUPM:n strategisen tason komentajana ja antaa siinä ominaisuudessa operaation johtajalle ohjeita, neuvoja ja teknistä tukea.
   4.   Siviilioperaatiokomentaja raportoi neuvostolle unionin ulkoasioiden ja turvallisuuspolitiikan korkean edustajan kautta.
   5.   Operaation johtaja vastaa EUPM:n johtamisjärjestelystä operaatioalueella ja on suoraan vastuussa siviilioperaatiokomentajalle.
   10 artikla
   Poliittinen valvonta ja strateginen johto
   1.   PTK vastaa EUPM:n poliittisesta valvonnasta ja strategisesta johdosta neuvoston alaisuudessa. Neuvosto valtuuttaa täten PTK:n tekemään asiaankuuluvat päätökset Euroopan unionista tehdyn sopimuksen 38 artiklan kolmannen kohdan mukaisesti. Tähän valtuutukseen sisältyy toimivalta nimittää operaation johtaja unionin ulkoasioiden ja turvallisuuspolitiikan korkean edustajan ehdotuksesta sekä muuttaa operaation toiminta-ajatusta (CONOPS) ja operaatiosuunnitelmaa (OPLAN). EUPM:n tavoitteita ja sen päättämistä koskeva päätöksentekovalta kuuluu edelleen neuvostolle.
   2.   PTK raportoi neuvostolle säännöllisin väliajoin.
   3.   Siviilioperaatiokomentaja ja operaation johtaja raportoivat PTK:lle vastuualueisiinsa kuuluvista asioista säännöllisin väliajoin ja aina tarvittaessa.
   11 artikla
   Kolmansien valtioiden osallistuminen
   1.   Unionin päätöksenteon riippumattomuutta ja sen yhteisen toimielinjärjestelmän noudattamista rajoittamatta voidaan kolmansia valtioita pyytää osallistumaan EUPM:ään edellyttäen, että ne vastaavat lähettämästään henkilöstöstä aiheutuvista kuluista, kuten palkoista, kaikki riskit kattavasta vakuutuksesta, päivärahoista sekä matkakuluista Bosnia ja Hertsegovinaan ja takaisin, ja että ne osallistuvat asianmukaisesti EUPM:n käyttökuluihin.
   2.   Kolmansilla valtioilla, jotka osallistuvat EUPM:ään, on EUPM:n päivittäisessä hallinnoinnissa samat oikeudet ja velvollisuudet kuin jäsenvaltioilla.
   3.   Neuvosto valtuuttaa täten PTK:n tekemään asiaankuuluvat päätökset osallistumista koskevien tarjousten hyväksymisestä ja perustamaan osallistujien komitean.
   4.   Kolmansien valtioiden osallistumista koskevista yksityiskohtaisista järjestelyistä tehdään sopimukset Euroopan unionista tehdyn sopimuksen 37 artiklan mukaisesti. Unionin ulkoasioiden ja turvallisuuspolitiikan korkea edustaja voi neuvotella tällaisia sopimuksia. Jos Euroopan unioni ja kolmas valtio ovat tehneet sopimuksen puitteista, jotka koskevat kyseisen kolmannen valtion osallistumista EU:n kriisinhallintaoperaatioihin, tuon sopimuksen määräyksiä sovelletaan operaatioon.
   12 artikla
   Rahoitusjärjestelyt
   1.   EUPM:ään liittyviin menoihin tarkoitettu rahoitusohje vuodelle 2010 on 14 100 000 euroa.
   2.   Kaikkia menoja hallinnoidaan Euroopan unionin yleiseen talousarvioon sovellettavien yhteisön sääntöjen ja menettelyjen mukaisesti. Operaation johtaja voi varainhoitoasetuksen mukaisesti sopia jäsenvaltioiden, osallistuvien kolmansien valtioiden ja muiden kansainvälisten toimijoiden kanssa teknisistä järjestelyistä, jotka koskevat EUPM:n tarvitsemien laitteiden ja palvelujen toimittamista ja toimitilojen tarjoamista. Operaation johtaja vastaa sellaisten käytettyjen laitteiden varaston hallinnoinnista, joita voidaan käyttää myös ETPP-operaatioiden kiireellisiin vaatimuksiin vastaamiseksi. Osallistuvien kolmansien valtioiden kansalaiset sekä isäntävaltion kansalaiset voivat osallistua sopimuksia koskeviin tarjouskilpailuihin.
   3.   Operaation johtaja raportoi kaikilta osin komissiolle ja toimii tämän valvonnassa niiden toimien osalta, jotka hän toteuttaa sopimuksensa mukaisesti.
   4.   Rahoitusjärjestelyissä otetaan huomioon EUPM:n operatiiviset vaatimukset, joihin sisältyy laitteiden yhteensopivuus ja operaation ryhmien yhteistoimintakyky.
   5.   EUPM:ään liittyvät menot ovat rahoituskelpoisia 1 päivästä tammikuuta 2010.
   13 artikla
   Turvallisuus
   1.   Siviilioperaatiokomentaja ohjaa operaation johtajaa turvatoimien suunnittelussa ja vastaa siitä, että ne toteutetaan EUPM:n osalta asianmukaisesti ja tehokkaasti 5 ja 9 artiklan mukaisesti ja koordinoidusti neuvoston pääsihteeristön turvallisuusyksikön kanssa.
   2.   Operaation johtaja vastaa EUPM:n turvallisuudesta ja sen varmistamisesta, että EUPM:ään sovellettavia turvallisuutta koskevia vähimmäisvaatimuksia noudatetaan Euroopan unionista tehdyn sopimuksen V osaston nojalla operatiivisiin tehtäviin EU:n ulkopuolelle lähetetyn henkilöstön turvallisuutta koskevan EU:n politiikan ja siihen liittyvien asiakirjojen mukaisesti.
   3.   Operaation johtajaa avustaa johtava turvallisuuspäällikkö (Senior Mission Security Officer, SMSO), joka raportoi operaation johtajalle ja joka on myös läheisessä toiminnallisessa suhteessa neuvoston pääsihteeristön turvallisuusyksikköön.
   4.   Operaation johtaja nimittää operaation neljään alueelliseen toimistoon alueturvallisuuspäälliköitä, jotka SMSO:n alaisuudessa vastaavat EUPM:n kyseisen yksikön osalta kaikkien turvallisuusnäkökohtien päivittäisestä hallinnoinnista.
   5.   EUPM:n henkilöstön jäsenet osallistuvat operaatiosuunnitelman (OPLAN) mukaisesti pakolliseen turvallisuuskoulutukseen ennen tehtäviensä aloittamista. SMSO järjestää heille myös säännöllistä kertauskoulutusta operaatioalueella.
   14 artikla
   Koordinointi
   1.   Bosnia ja Hertsegovinaa tukevien EU:n toimien johdonmukaisuuden varmistamiseksi operaation johtaja koordinoi toimintansa tiiviisti EU:n Bosnia ja Hertsegovinassa olevan lähetystön kanssa, tämän kuitenkaan vaikuttamatta komentoketjuun.
   2.   Operaation johtaja koordinoi toimintansa tiiviisti muiden Bosnia ja Hertsegovinassa olevien EU:n operaatioiden johtajien kanssa.
   3.   Operaation johtaja toimii yhteistyössä muiden maassa vaikuttavien kansainvälisten toimijoiden, erityisesti Euroopan turvallisuus- ja yhteistyöjärjestön, Euroopan neuvoston ja ICITAPin (International Criminal Investigative Training Assistance Program) kanssa.
   15 artikla
   Turvallisuusluokiteltujen tietojen luovuttaminen
   1.   Unionin ulkoasioiden ja turvallisuuspolitiikan korkealla edustajalla on valtuudet luovuttaa tarvittaessa ja EUPM:n tarpeiden mukaisesti tähän päätökseen osallistuville kolmansille valtioille EUPM:ää varten laadittuja EU:n turvallisuusluokiteltuja tietoja ja asiakirjoja ”RESTREINT UE” -tasolle saakka neuvoston turvallisuussääntöjä noudattaen.
   2.   Jos kyseessä on tarkasti määritelty ja välitön operatiivinen tarve, korkeana edustajana toimivalla pääsihteerillä on lisäksi valtuudet luovuttaa isäntävaltiolle EUPM:ää varten laadittuja EU:n turvaluokiteltuja tietoja ja asiakirjoja ”EU RESTREINT” -tasolle saakka neuvoston turvallisuussääntöjä noudattaen. Kaikissa muissa tapauksissa tällaiset tiedot ja asiakirjat luovutetaan isäntävaltiolle isäntävaltion ja EU:n välisten asianmukaisten yhteistyömenettelyjen mukaisesti.
   3.   Unionin ulkoasioiden ja turvallisuuspolitiikan korkealla edustajalla on valtuudet luovuttaa tähän päätökseen osallistuville kolmansille valtioille sellaisia EUPM:ää koskeviin neuvoston keskusteluihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen 6 artiklan 1 kohdan mukainen salassapitovelvollisuus (4).
   16 artikla
   Tarkistaminen
   EUPM:n toimintaa voidaan tarvittaessa mukauttaa kuuden kuukauden välein tehtävissä tarkistuksissa, jotka toteutetaan operaation toiminta-ajatuksessa (CONOPS) ja operaatiosuunnitelmassa (OPLAN) määritettyjen arviointiperusteiden mukaisesti.
   17 artikla
   Valvontavoimavara
   Valvontavoimavara aktivoidaan EUPM:ää varten.
   18 artikla
   Voimaantulo ja voimassaoloaika
   Tämä päätös tulee voimaan päivänä, jona se tehdään.
   Sitä sovelletaan 1 päivän tammikuuta 2010 ja 31 päivän joulukuuta 2011 välisenä aikana. Neuvosto päättää erikseen vuoden 2011 talousarviosta.
   19 artikla
   Julkaiseminen
   1.   Tämä päätös julkaistaan Euroopan unionin virallisessa lehdessä.
   2.   Myös PTK:n 10 artiklan 1 kohdan nojalla tekemät operaation johtajan nimittämistä koskevat päätökset julkaistaan Euroopan unionin virallisessa lehdessä.

      Tehty Brysselissä 8 päivänä joulukuuta 2009.

            Neuvoston puolesta

            Puheenjohtaja

         C. BILDT

      (1)  EUVL L 303, 21.11.2007, s. 40.

      (2)  EUVL L 70, 13.3.2002, s. 1.

      (3)  EYVL L 101, 11.4.2001, s. 1.

      (4)  Neuvoston päätös 2006/683/EY, Euratom, tehty 15 päivänä syyskuuta 2006, neuvoston työjärjestyksen vahvistamisesta (EUVL L 285, 16.10.2006, s. 47).


Avis juridique important

|

31997D0863

97/863/EY: Neuvoston päätös, tehty 11 päivänä joulukuuta 1997, Euroopan talousyhteisön ja Slovenian tasavallan välisen kuljetusalan sopimuksen lisäpöytäkirjan tekemisestä

Virallinen lehti nro L 351 , 23/12/1997 s. 0062 - 0062

NEUVOSTON PÄÄTÖS,tehty 11 päivänä joulukuuta 1997,Euroopan talousyhteisön ja Slovenian tasavallan välisen kuljetusalan sopimuksen lisäpöytäkirjan tekemisestä (97/863/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 75 artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa,ottaa huomioon komission ehdotuksen (1),ottaa huomioon Euroopan parlamentin lausunnon (2),sekä katsoo, että5 päivänä huhtikuuta 1993 allekirjoitetussa Euroopan talousyhteisön ja Slovenian tasavallan välisessä kuljetusalan sopimuksessa (3) ja erityisesti sen 12 artiklan 2 kohdassa annetaan Slovenian raskaille tavarankuljetusajoneuvoille rajoittamaton kauttakulkuoikeus koko yhteisössä,Itävallan, Suomen ja Ruotsin liittymisestä Euroopan unioniin tehtyyn asiakirjaan liitetyssä pöytäkirjassa N:o 9, joka koskee maantie- ja rautatieliikennettä sekä yhdistettyjä kuljetuksia Itävallassa, ja erityisesti sen 11 ja 14 artiklassa vahvistetaan erityinen järjestely kauttakulkuliikenteeseen Itävallan läpi käytettäville yhteisön raskaille tavarankuljetusajoneuvoille,on tarpeen turvata kauttakulkuliikenteeseen Itävallan läpi käytettävien yhteisön ja Slovenian raskaiden tavarankuljetusajoneuvojen syrjimätön kohtelu 1 päivästä tammikuuta 1995, jaolisi hyväksyttävä Euroopan talousyhteisön ja Slovenian tasavallan välisen kuljetusalan sopimuksen lisäpöytäkirja,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan talousyhteisön ja Slovenian välisen kuljetusalan sopimuksen lisäpöytäkirja.Pöytäkirjan teksti on tämän päätöksen liitteenä.2 artikla Neuvoston puheenjohtaja tekee pöytäkirjan 3 artiklassa määrätyn ilmoituksen yhteisön puolesta.Tehty Brysselissä 11 päivänä joulukuuta 1997.Neuvoston puolestaM. DELVAUX-STEHRESPuheenjohtaja(1) EYVL C 369, 7.12.1996, s. 5(2) EYVL C 339, 10.11.1997(3) EYVL L 189, 29.7.1993, s. 161


Avis juridique important

|

32001D0421

2001/421/EY: Neuvoston päätös, tehty 28 päivänä toukokuuta 2001, kirjeenvaihdon saattamisesta päätökseen Euroopan yhteisön puolesta, jolla kirjataan yhteisymmärrys Korean tasavallan pääsystä osalliseksi tutkimus- ja kehitystoimintaa koskevaan Euroopan yhteisön ja Amerikan yhdysvaltojen, Japanin, Australian, Kanadan sekä Norjan ja Sveitsin väliseen yhteisymmärrykseen kansainvälisen yhteistyön periaatteista älykkäiden valmistusjärjestelmien (IMS) alalla

Virallinen lehti nro L 151 , 07/06/2001 s. 0034 - 0034

Neuvoston päätös,tehty 28 päivänä toukokuuta 2001,kirjeenvaihdon saattamisesta päätökseen Euroopan yhteisön puolesta, jolla kirjataan yhteisymmärrys Korean tasavallan pääsystä osalliseksi tutkimus- ja kehitystoimintaa koskevaan Euroopan yhteisön ja Amerikan yhdysvaltojen, Japanin, Australian, Kanadan sekä Norjan ja Sveitsin väliseen yhteisymmärrykseen kansainvälisen yhteistyön periaatteista älykkäiden valmistusjärjestelmien (IMS) alalla(2001/421/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 170 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon(1),sekä katsoo seuraavaa:(1) Kansainvälinen yhteistyö älykkäiden valmistusjärjestelmien alalla vahvistaa yhteisön teollisuuden tieteellistä ja teknologista perustaa ja edistää yhteisön teollisuuden kilpailukykyä.(2) Euroopan yhteisön ja Amerikan yhdysvaltojen, Japanin, Australian, Kanadan sekä Norjan ja Sveitsin välillä käytiin kirjeenvaihto, jolla kirjattiin yhteisymmärrys tutkimus- ja kehitystoimintaa koskevan kansainvälisen yhteistyön periaatteista älykkäiden valmistusjärjestelmien (IMS) alalla(2) sellaisena kuin ne ovat liitteenä olevissa IMS:n ohjesäännöissä.(3) Uusien osanottajien hyväksymistä koskevat menettelyt ovat IMS:n ohjesääntöjen IX luvussa.(4) Korean tasavalta on hakenut IMS:n jäsenyyttä IMS:n ohjesääntöjen IX luvun mukaisesti.(5) Korean tasavalta on noudattanut IMS:n ohjesääntöjä, ja Korean tasavallan osallistuminen IMS-ohjelmaan on tehnyt mahdolliseksi myönteisen kuvan muodostumisen alueen osallistumisesta ja IMS:n kansainvälinen ohjauskomitea suositteli 12 päivänä marraskuuta 1999, että Korean tasavallalle annettaisiin edustus IMS:n kansainvälisessä ohjauskomiteassa,ON PÄÄTTÄNYT SEURAAVAA:1 artiklaHyväksytään yhteisön puolesta kirjeenvaihto, jossa kirjataan yhteisymmärrys Korean tasavallan pääsystä osalliseksi tutkimus- ja kehitystoimintaa koskevaan Euroopan yhteisön ja Amerikan yhdysvaltojen, Japanin, Australian, Kanadan sekä Norjan ja Sveitsin väliseen yhteisymmärrykseen kansainvälisen yhteistyön periaatteista älykkäiden valmistusjärjestelmien (IMS) alalla.Kirjeenvaihdon teksti on tämän päätöksen liitteenä.2 artiklaNeuvoston puheenjohtajalla on oikeus nimetä henkilö, jolla on valtuudet allekirjoittaa kirjeenvaihto yhteisöä sitovasti.Tehty Brysselissä 28 päivänä toukokuuta 2001.Neuvoston puolestaPuheenjohtajaT. Östros(1) Lausunto annettu 3.4.2001 (ei vielä julkaistu virallisessa lehdessä).(2) EYVL L 161, 18.6.1997, s. 2.


title: Neuvoston päätös 2006/1000/YUTP, tehty 11 päivänä joulukuuta 2006 , Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen hyväksytyn yhteisen toiminnan 2002/589/YUTP täytäntöönpanosta Latinalaisessa Amerikassa ja Karibian alueella

text:
               22.12.2006

               FI

               Euroopan unionin virallinen lehti

               L 367/77

      NEUVOSTON PÄÄTÖS 2006/1000/YUTP,
   tehty 11 päivänä joulukuuta 2006,
   Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen hyväksytyn yhteisen toiminnan 2002/589/YUTP täytäntöönpanosta Latinalaisessa Amerikassa ja Karibian alueella
   EUROOPAN UNIONIN NEUVOSTO, joka
   ottaa huomioon 12 päivänä heinäkuuta 2002 hyväksytyn yhteisen toiminnan 2002/589/YUTP (1) Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen ja erityisesti sen 6 ja 7 artiklan yhdessä Euroopan unionista tehdyn sopimuksen 23 artiklan 2 kohdan toisen luetelmakohdan kanssa,
   sekä katsoo seuraavaa:

               (1)

               Neuvoston päätöksillä 2001/200/YUTP (2) ja 2003/543/YUTP (3) osallistuttiin pienaseiden ja kevyiden aseiden hallitsemattoman keskittymisen ja leviämisen, joka muodosti uhan rauhalle ja turvallisuudelle ja vähensi kestävän kehityksen mahdollisuuksia muun muassa Latinalaisessa Amerikassa ja Karibian alueella, torjumiseen Limassa sijaitsevan Yhdistyneiden Kansakuntien aseidenriisuntaosaston (DDA) puolesta toimivan Latinalaisen Amerikan ja Karibian alueen rauhan, aseriisunnan ja kehityksen Yhdistyneiden Kansakuntien aluekeskuksen (UN-LiREC) kautta.

               (2)

               Vuodesta 2001 lähtien Euroopan unionin taloudellinen tuki on ollut tehokasta järjestettäessä ampuma-aseita koskevaan lainsäädäntöön liittyvää koulutusta lainvalvontaviranomaisille ja parlamentin jäsenille alueella sekä heidän neuvonantajilleen, kehitettäessä tietokantoja sekä toteutettaessa aseiden tuhoamiseen ja varastojen hallinnointiin liittyviä toimia. Näiden toimien saattamiseksi päätökseen UN-LiREC ja DDA ovat pyytäneet Euroopan unionilta vielä loppuvaiheen lisäapua.

               (3)

               Euroopan unioni aikoo sen vuoksi täydentää taloudellista tukeaan UN-LiRECin toimille. Tämän jälkeen Euroopan unioni ei rahoittaisi näitä toimia enää,

         ON PÄÄTTÄNYT SEURAAVAA:
   1 artikla
   1.   Euroopan unioni täydentää tukeaan Latinalaisen Amerikan ja Karibian alueen rauhan, aseriisunnan ja kehityksen Yhdistyneiden Kansakuntien aluekeskukselle (UN-LiREC) pienaseiden ja kevyiden aseiden epävakauttavan keskittymisen ja leviämisen torjumiseksi Latinalaisessa Amerikassa ja Karibian alueella.
   2.   Edellä 1 kohdan soveltamiseksi Euroopan unioni avustaa UN-LiRECiä seuraavissa toimissa:

               a)

               pienaseiden ja kevyiden aseiden laittoman kaupan ehkäisemistä, torjumista ja poistamista koskevaan Yhdistyneiden Kansakuntien vuoden 2001 toimintasuunnitelmaan liittyvien toimien kansallisen omavastuullisuuden tukeminen;

               b)

               näiden toimien kytkeminen Euroopan unionin jäsenvaltioiden toteuttamiin vastaaviin aloitteisiin; ja

               c)

               parhaita käytäntöjä koskevien koulutuspakettien kehittäminen maailman muita alueita, kuten Afrikkaa ja Kaakkois-Eurooppaa varten.

         Liitteessä on toimien yksityiskohtainen kuvaus.
   3.   Euroopan unionin osallistumisen liitteessä lueteltuihin toimiin, mukaan lukien UN-LiRECin toteuttamien toimenpiteiden kautta, asianmukainen näkyvyys varmistetaan tässä päätöksessä vahvistettujen yksityiskohtien mukaisesti.
   2 artikla
   1.   Rahoitusohje 1 artiklassa tarkoitettuja tarkoituksia varten on 700 000 euroa.
   2.   Tämän päätöksen soveltamiseksi komissio tekee Yhdistyneiden Kansakuntien aseidenriisuntaosaston (DDA), jonka puolesta UN-LiREC toimii, kanssa rahoitussopimuksen Euroopan unionin tuen käytön ehdoista. Tätä tukea ei tarvitse suorittaa takaisin. Rahoitussopimuksessa määrätään, että UN-LiREC ja DDA toimittavat asianmukaiset raportit ja huolehtivat siitä, että Euroopan unionin hankkeelle antamalla taloudellisella tuella on sen suuruutta vastaava näkyvyys.
   3.   Komissio valvoo Euroopan unionin tuen asianmukaista täytäntöönpanoa. Tätä varten komissiolle annetaan tehtäväksi valvoa ja arvioida tämän päätöksen täytäntöönpanon rahoitusvaikutuksia.
   4.   Edellä 1 kohdassa säädettyjen Euroopan unionin yleisestä talousarviosta rahoitettavien menojen hallinnointiin sovelletaan talousarvioasioita koskevia yhteisön menettelyjä ja sääntöjä sillä erotuksella, että mahdolliset ennakkomaksut eivät säily yhteisön omaisuutena. Hallinnointi toteutetaan Euroopan yhteisön ja Yhdistyneiden Kansakuntien 29 päivänä huhtikuuta 2003 tekemän taloudellisia ja hallinnollisia asioita koskevan puitesopimuksen määräysten mukaisesti.
   3 artikla
   1.   Puheenjohtajavaltio, jota avustaa yhteisen ulko- ja turvallisuuspolitiikan (YUTP) korkeana edustajana toimiva neuvoston pääsihteeri, vastaa tämän päätöksen täytäntöönpanosta ja raportoi siitä neuvostolle. Komissio osallistuu täysimääräisesti näihin tehtäviin ja toimittaa erityisesti tietoja tehtävien rahoituksen täytäntöönpanosta.
   2.   Komissio toimittaa asianomaisille neuvoston elimille säännöllisiä kertomuksia 2 artiklan 2 kohdan mukaisesti. Annettavat tiedot perustuvat erityisesti säännöllisiin raportteihin, jotka UN-LiREC/DDA toimittaa komission kanssa tekemänsä 2 artiklan 2 kohdassa tarkoitetun sopimuksen nojalla.
   4 artikla
   Tämä päätös tulee voimaan päivänä, jona se tehdään. Sen voimassaolo päättyy 12 kuukauden kuluttua siitä, kun 2 artiklan 2 kohdassa tarkoitettu rahoitussopimus on tehty.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 11 päivänä joulukuuta 2006.

            Neuvoston puolesta

            Puheenjohtaja

         E. TUOMIOJA

      (1)  EYVL L 191, 19.7.2002, s. 1.

      (2)  EYVL L 72, 14.3.2001, s. 1.

      (3)  EUVL L 185, 24.7.2003, s. 59.

      LIITE
      Kouluttajien kouluttaminen ja tietokantahanke, kolmas vaihe
      UN-LiREC-hankkeen kolmas ja viimeinen vaihe koostuu kahdesta keskeisestä joukosta toimia. Ensimmäinen kattaa meneillään olevien toimien jatkamisen, ja toinen joukko toimia kattaa UN-LiRECin kehittämän työn soveltamisen Euroopassa toteutettaviin vastaaviin toimiin EU:n politiikan tukemiseksi Kaakkois-Euroopassa ja muualla maailmassa, kuten Afrikassa.
      Ensimmäinen joukko toimia
      1.   Kouluttajien kouluttaminen

                  1.1

                  Tutkintatekniikoita käsittelevien kansallisten kurssien tukeminen UN-LiRECin aikaisemmin kouluttamien lainvalvontaviranomaisten avulla;

                  1.2

                  Brasilian perustaman yleisen turvallisuuden alueellisen koulutuskeskuksen kehittämisen tukeminen; keskuksen tavoitteena on koordinoida tulevia alueellisia koulutustoimia; ja

                  1.3

                  Tiedustelua ja kansainvälistä yhteistyötä käsittelevien jatkokurssien järjestäminen.

            2.   Ampuma-aseisiin liittyvät tietokannat

                  2.1

                  Pienaseiden ja kevyiden aseiden hallintojärjestelmän SALSA-tietokantojen kehittäminen edelleen; ja

                  2.2

                  SALSA-tietokantojen sisällyttäminen alueen lainvalvontaviranomaisten muihin tietokantoihin.

            3.   Parlamentaarinen vaihtoaloite

                  3.1

                  Parlamentin jäsenille alueella järjestettävän koulutuksen jatkaminen; ja

                  3.2

                  Tekninen tuki ampuma-aseita koskevan lainsäädännön uudistamiselle.

            4.   Aseiden tuhoaminen ja varastojen hallinnointi

                  4.1

                  Työn jatkaminen aseiden tuhoamisen ja varastojen hallinnoinnin tukemiseksi; ja

                  4.2

                  Kansallisten tuhoamisohjelmien tukeminen.

            Toinen joukko toimia
      Latinalaisen Amerikan ja Karibian alueella toteutettavien toimien kytkeminen Eurooppaa koskeviin toimiin sekä tiedon ja saatujen kokemusten vaihtaminen synergian varmistamiseksi Latinalaisen Amerikan ja Karibian alueen ja maailman muiden alueiden välillä:

                  1.

                  Euroopan ampuma-aselainsäädännön arviointi ja aseviennin valvontaa koskevien EU:n käytännesääntöjen edistäminen saatujen kokemusten kartoittamiseksi ja Latinalaisen Amerikan ja Karibian alueen lainsäädännön parantamiseksi: ehdotettu yhteistyötä Euroopan parlamentin kanssa.

                  2.

                  SALSA-tietokantajärjestelmän laajentaminen ja mukauttaminen siten, että se sisältäisi tietojen vaihdon jäsenvaltioiden kanssa koordinoinnin ja yhteistyön helpottamiseksi näiden kahden alueen välillä: ehdotettu yhteistyötä muiden elinten kanssa, jotka työskentelevät ampuma-aseiden laittoman kaupan parissa, kuten kansalliset lainvalvontaviranomaiset ja Europol.

                  3.

                  UN-LiRECin kehittämän koulutusmateriaalin mukauttaminen vastaamaan maailman muiden alueiden maiden tarpeita ja mahdollisuuksia sekä saatujen kokemusten hyödyntäminen.

                  4.

                  Latinalaisen Amerikan ja Karibian alueen sekä Euroopan valtion- ja hallitusten päämiesten Rio de Janeiron, Madridin ja Mexicon huippukokouksissa ampuma-aseista antamien suositusten, erityisesti edellä tarkoitettuja toimia koskeviin huippukokousjulistuksiin sisältyvien suositusten, täytäntöönpanotilanteen arviointi ja synergiamahdollisuuksien tunnistaminen.

            Toimet huipentuvat yhdistetyn komentopaikan (Combined Command Post, CCP) perustamiseen, joka on koko alueen kattava yleisen turvallisuuden alueellisen koulutuskeskuksen toimintakeskus Brasilian pääkaupungissa Brasiliassa. Keskus koordinoi ampuma-aseisiin liittyvää koulutusta ja muita toimia noin 3 000 virkamiehen työn kanssa 33 maassa. Vuoden 2007 loppuun mennessä koko koulutuspaketti siirretään UN-LiRECiltä CCP:lle ja yksittäisille maille kansallisen omavastuullisuuden edistämiseksi. CCP toimii myös keskusasemana, joka kytkee tämän lainvalvontaviranomaisten verkoston muihin alueisiin.


title: 2012/451/EU: Neuvoston päätös, annettu 24 päivänä heinäkuuta 2012 , ETA:n sekakomiteassa esitettävästä Euroopan unionin kannasta ETA-sopimuksen liitteen XX (Ympäristö) muuttamiseen

text:
               1.8.2012

               FI

               Euroopan unionin virallinen lehti

               L 205/1

         NEUVOSTON PÄÄTÖS,
   annettu 24 päivänä heinäkuuta 2012,
   ETA:n sekakomiteassa esitettävästä Euroopan unionin kannasta ETA-sopimuksen liitteen XX (Ympäristö) muuttamiseen
   (2012/451/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousalueesta tehty sopimus (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä XX.

               (3)

               ETA-sopimuksen liite XX sisältää ympäristöä koskevia määräyksiä ja järjestelyjä.

               (4)

               Direktiivin 2003/87/EY muuttamisesta kasvihuonekaasujen päästöoikeuksien kauppaa koskevan yhteisön järjestelmän parantamiseksi ja laajentamiseksi 23 päivänä huhtikuuta 2009 annettu Euroopan parlamentin ja neuvoston direktiivi 2009/29/EY (3) olisi otettava osaksi ETA-sopimusta.

               (5)

               Kasvihuonekaasujen päästöoikeuksien kaupan järjestelmän toteuttamisesta yhteisössä annetun Euroopan parlamentin ja neuvoston direktiivin 2003/87/EY mukaisen kasvihuonekaasujen päästöoikeuksien huutokaupan ajoituksesta, hallinnoinnista ja muista näkökohdista 12 päivänä marraskuuta 2010 annettu komission asetus (EU) N:o 1031/2010 (4), sellaisena kuin se on muutettuna asetuksen (EU) N:o 1031/2010 muuttamisesta erityisesti ennen vuotta 2013 huutokaupattavien kasvihuonekaasujen päästöoikeuksien määrän vahvistamiseksi 23 päivänä marraskuuta 2011 annetulla komission asetuksella (EU) N:o 1210/2011 (5), olisi otettava osaksi ETA-sopimusta. Muut direktiivin 2003/87/EY (6) nojalla hyväksytyt komission säädökset olisi samoin otettava osaksi ETA-sopimusta.

               (6)

               Tiettyjä mukautuksia olisi tehtävä direktiivin 2003/87/EY osalta, sellaisena kuin se on muutettuna direktiivillä 2009/29/EY ja asetuksella (EU) N:o 1031/2010; mukautusten perusteena on Euroopan unionin päästökauppajärjestelmän laajentaminen koskemaan Euroopan talousalueen EFTA-valtioita.

               (7)

               Tämän vuoksi ETA-sopimuksen liitettä XX olisi muutettava.

               (8)

               ETA-sekakomiteassa esitettävän Euroopan unionin kannan olisi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa esitettävä Euroopan unionin kanta ETA-sopimuksen liitteen XX (Ympäristö) ehdotettuun muuttamiseen perustuu tähän päätökseen liitettyyn luonnokseen ETA:n sekakomitean päätökseksi.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä heinäkuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  EUVL L 140, 5.6.2009, s. 63.

      (4)  EUVL L 302, 18.11.2010, s. 1.

      (5)  EUVL L 308, 24.11.2011, s. 2.

      (6)  EUVL L 275, 25.10.2003, s. 32.

      LUONNOS
      ETA:n SEKAKOMITEAN PÄÄTÖS N:o …/2012,
      annettu …,
      ETA-sopimuksen liitteen XX (Ympäristö) muuttamisesta
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:

                  (1)

                  ETA-sopimuksen liitettä XX muutettiin … päivänä … kuuta … annetulla ETA:n sekakomitean päätöksellä N:o … (1).

                  (2)

                  Kasvihuonekaasujen päästöoikeuksien kaupan järjestelmän toteuttamisesta yhteisössä annetun Euroopan parlamentin ja neuvoston direktiivin 2003/87/EY mukaisen kasvihuonekaasujen päästöoikeuksien huutokaupan ajoituksesta, hallinnoinnista ja muista näkökohdista 12 päivänä marraskuuta 2010 annettu komission asetus (EU) N:o 1031/2010 (2) olisi otettava osaksi ETA-sopimusta.

                  (3)

                  Teollisuuskaasuja käyttävistä hankkeista peräisin olevien kansainvälisten hyvitysten käyttöön sovellettavien tiettyjen rajoitusten määrittelemisestä Euroopan parlamentin ja neuvoston direktiivin 2003/87/EY mukaisesti 7 päivänä kesäkuuta 2011 annettu komission asetus (EU) N:o 550/2011 (3) olisi otettava osaksi ETA-sopimusta.

                  (4)

                  Asetuksen (EU) N:o 1031/2010 muuttamisesta erityisesti ennen vuotta 2013 huutokaupattavien kasvihuonekaasujen päästöoikeuksien määrän vahvistamiseksi 23 päivänä marraskuuta 2011 annettu komission asetus (EU) N:o 1210/2011 (4) olisi otettava osaksi ETA-sopimusta.

                  (5)

                  Direktiivin 2003/87/EY muuttamisesta kasvihuonekaasujen päästöoikeuksien kauppaa koskevan yhteisön järjestelmän parantamiseksi ja laajentamiseksi 23 päivänä huhtikuuta 2009 annettu Euroopan parlamentin ja neuvoston direktiivi 2009/29/EY (5) olisi otettava osaksi ETA-sopimusta.

                  (6)

                  Luettelon laatimisesta Euroopan parlamentin ja neuvoston direktiivin 2003/87/EY nojalla niistä toimialoista ja toimialojen osista, joiden katsotaan olevan alttiita merkittävälle hiilivuodon riskille 24 päivänä joulukuuta 2009 annettu komission päätös 2010/2/EU (6) olisi otettava osaksi ETA-sopimusta.

                  (7)

                  Päätöksen 2007/589/EY muuttamisesta ohjeiden lisäämiseksi hiilidioksidin talteenotosta, kuljetuksesta ja geologisesta varastoinnista aiheutuvien kasvihuonekaasupäästöjen tarkkailua ja raportointia varten 8 päivänä kesäkuuta 2010 annettu komission päätös 2010/345/EU (7) olisi otettava osaksi ETA-sopimusta.

                  (8)

                  Sellaisten kaupallisten demonstrointihankkeiden, joiden tavoitteena on ympäristön kannalta turvallinen hiilidioksidin talteenotto ja geologinen varastointi, ja innovatiivisia uusiutuviin energialähteisiin liittyviä teknologioita käsittelevien demonstrointihankkeiden rahoittamista koskevista perusteista ja toimenpiteistä Euroopan parlamentin ja neuvoston direktiivillä 2003/87/EY perustetun yhteisön kasvihuonekaasujen päästöoikeuksien kaupan järjestelmän yhteydessä 3 päivänä marraskuuta 2010 annettu komission päätös 2010/670/EU (8) olisi otettava osaksi ETA-sopimusta.

                  (9)

                  Päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti 27 päivänä huhtikuuta 2011 annettu komission päätös 2011/278/EU (9) olisi otettava osaksi ETA-sopimusta.

                  (10)

                  Päätöksen 2007/589/EY muuttamisesta uusista toiminnoista ja kaasuista aiheutuvien kasvihuonepäästöjen tarkkailua ja raportointia koskevien ohjeiden lisäämiseksi 18 päivänä elokuuta 2011 annettu komission päätös 2011/540/EU (10) olisi otettava osaksi ETA-sopimusta.

                  (11)

                  Päätösten 2010/2/EU ja 2011/278/EU muuttamisesta niiden toimialojen tai toimialojen osien osalta, joiden katsotaan olevan alttiita merkittävälle hiilivuodon riskille, 11 päivänä marraskuuta 2011 annettu komission päätös 2011/745/EU (11) olisi otettava osaksi ETA-sopimusta.

                  (12)

                  Tämä päätös ei vaikuta sopimuspuolten riippumattomuuteen ilmastonmuutosta koskevissa kansainvälisissä neuvotteluissa erityisesti ilmastonmuutosta koskevan Yhdistyneiden kansakuntien puitesopimuksen ja Kioton pöytäkirjan tai minkään muun ilmastonmuutosta koskevan kansainvälisen sopimuksen suhteen, lukuun ottamatta niitä EU:n päästökauppajärjestelmään liittyviä seikkoja, jotka on otettu osaksi ETA-sopimusta. EFTA-valtioiden on kuitenkin otettava asianmukaisesti huomioon niille ETA-sopimuksen mukaisesti kuuluvat velvoitteet. Kukin EFTA-valtio on vastuussa siitä, että sen toteuttamat politiikat ja toimenpiteet ovat ilmastonmuutosta koskevan Yhdistyneiden kansakuntien puitesopimuksen, Kioton pöytäkirjan ja muiden ilmastonmuutosta koskevien kansainvälisten sopimusten nojalla sille kuuluvien kansainvälisten sitoumusten mukaisia.

                  (13)

                  EFTA-valtioiden osallistuminen EU:n päästökauppajärjestelmään ei vaikuta EFTA-valtioiden osallistumiseen päästöjen vähentämiseen tarkoitettuihin joustaviin välineisiin.

                  (14)

                  EU:n päästökauppajärjestelmän laajentaminen koskemaan EFTA-valtioita tarkoittaa, että EU:n päästökauppaoikeuksien kokonaismäärä kasvaa direktiivin 2003/87/EY (12) 9 ja 9 a artiklan mukaisesti. EFTA-valtiot esittävät mainitun direktiivin lisäyksessä olevassa A osassa olennaiset numerotiedot, jotta komissio voi määritellä ETA:n laajuisen keskimääräisen vuotuisen päästöoikeuksien kokonaismäärän.

                  (15)

                  Komissio tiedottaa EFTA-valtioille kolmansien maiden kanssa tehtäviä direktiivin 2003/87/EY 11 a artiklassa tarkoitettuja sopimuksia koskevista neuvotteluista ja sopimusten tekemisestä ja tämän mahdollisesta vaikutuksesta sertifioituihin päästövähennyksiin.

                  (16)

                  Sen jälkeen, kun direktiivin 2003/87/EY 11 a tai 25 artiklassa tarkoitettu sopimus on tehty, EFTA-valtiot ja niiden toiminnanharjoittajat eivät ole eriarvoisessa asemassa EU:n jäsenvaltioihin ja niiden toiminnanharjoittajiin nähden.

                  (17)

                  Komissio tiedottaa EFTA-valtioille direktiivin 2003/87/EY 24 a artiklan 1 kohdan täytäntöönpanosta ja sen mahdollisesta vaikutuksesta päästöoikeuksien määrään EU:n päästökauppajärjestelmässä.

                  (18)

                  EFTA-valtiot kannattavat täysimääräisesti huutokaupattavien päästöoikeuksien määrän lisäämistä EU:n päästökauppajärjestelmässä siten, että ilmaisia päästöoikeuksia ei jaeta enää vuonna 2027. EFTA-valtioiden tavoitteena on aina ollut maksullisten päästöoikeuksien osuuden kasvattaminen. EFTA-valtiot muistuttavat ETA:n sekakomitean päätöksen N:o 146/2007 (13), jolla direktiivi 2003/87/EY otetaan osaksi ETA-sopimusta, 1 artiklan 2 kohdassa esitetystä e mukautuksesta.

                  (19)

                  EFTA-valtiot käyttävät asetuksen (EU) N:o 1031/2010 26 artiklan mukaisesti nimettyjä yhteisiä huutokauppapaikkoja ja nimeävät kyseisen asetuksen 24 artiklan mukaisesti valitun huutokauppatarkkailijan päästöoikeuksiensa huutokauppaa valvomaan. Koska EFTA-valtiot eivät osallistu yhteiseen toimeen, niiden ei tarvitse toteuttaa erityisiä toimia hankintamenettelyissä, joilla yhteiset huutokauppapaikat ja huutokauppatarkkailijat nimetään. Kun nämä on nimetty, kunkin EFTA-valtion on pyrittävä tekemään sopimus niiden kanssa. Komissio valvoo mahdollisuuksien mukaan, että huutokauppapaikka tekee sopimuksen niiden EFTA-valtioiden kanssa, joihin sovelletaan soveltuvin osin samoja edellytyksiä kuin yhteisten hankintamenettelyjen seurauksena tehtyihin sopimuksiin osallistuviin EU:n jäsenvaltioihin, mikäli EFTA-valtiot yhdistävät päästöoikeuksiensa huutokaupan osallistuvien EU:n jäsenvaltioiden päästöoikeuksiin. Komissio valvoo mahdollisuuksien mukaan, että huutokauppatarkkailija tekee sopimuksen EFTA-valtioiden kanssa, joihin sovelletaan soveltuvin osin samoja edellytyksiä kuin joko osallistuviin EU:n jäsenvaltioihin tai muihin kuin osallistuviin EU:n jäsenvaltioihin riippuen siitä, yhdistävätkö EFTA-valtiot päästöoikeuksiensa huutokaupan osallistuvien EU:n jäsenvaltioiden päästöoikeuksien huutokauppaan.

                  (20)

                  Budjettikysymykset eivät sisälly ETA-sopimukseen. EFTA-valtioiden rahoitusosuudet EU:n jäsenvaltioille neuvotellaan ETA:n rahoitusvälineiden kautta. Tämän sopimuksen soveltamisalaan ei vaikuta direktiivin 2003/87/EY asiaa koskevien säännösten soveltaminen eivätkä kriteerit, joiden mukaisesti tiettyjen EU:n jäsenvaltioiden kesken jaetaan tietyt osuudet niiden päästöoikeuksien kokonaismäärästä, jotka huutokaupataan direktiivin 2003/87/EY 10 artiklan 2 kohdan b ja c alakohdan ja liitteiden II a ja II b mukaisesti.

                  (21)

                  EFTA:n valvontaviranomainen toimii läheisessä yhteistyössä komission kanssa tilanteissa, joissa sen edellytetään toteuttavan EFTA-valtioiden suhteen samoja tehtäviä, joista komissio vastaa EU:n jäsenvaltioiden suhteen direktiivin 2003/87/EY, asetuksen (EY) N:o 2216/2004, päätöksen 2007/589/EY ja päätöksen 2006/780/EY nojalla. Näitä tehtäviä ovat muiden muassa direktiivin 2003/87/EY 11 artiklassa tarkoitettujen kansallisten täytäntöönpanotoimien arviointi sekä mainitun direktiivin 24 artiklan mukainen muiden toimintojen ja kaasujen yksipuolinen sisällyttäminen,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen liite XX seuraavasti:

                  1)

                  Lisätään 21al kohtaan (Euroopan parlamentin ja neuvoston direktiivi 2003/87/EY) luetelmakohta seuraavasti:

                              ”—

                                 32009 L 0029: Euroopan parlamentin ja neuvoston direktiivi 2009/29/EY, annettu 23 päivänä huhtikuuta 2009 (EUVL L 140, 5.6.2009, s. 63)”.

                  2)

                  Korvataan 21al kohdassa (Euroopan parlamentin ja neuvoston direktiivi 2003/87/EY) olevat mukautukset seuraavasti:
                  ”Tätä sopimusta sovellettaessa direktiivin säännöksiä koskevat seuraavat mukautukset:

                              a)

                              On huomattava, ettei seuraavia yhteisön säädöksiä ole sisällytetty tähän sopimukseen, sanotun kuitenkaan rajoittamatta ETA:n sekakomitean myöhempiä päätöksiä:

                                          i)

                                          Neuvoston päätös 2002/358/EY, tehty 25 päivänä huhtikuuta 2002, ilmastonmuutosta koskevan Yhdistyneiden Kansakuntien puitesopimuksen Kioton pöytäkirjan hyväksymisestä Euroopan yhteisön puolesta sekä sen velvoitteiden täyttämisestä yhteisesti (14);

                                          ii)

                                          Euroopan parlamentin ja neuvoston päätös N:o 280/2004/EY (15), tehty 11 päivänä helmikuuta 2004, järjestelmästä yhteisön kasvihuonekaasupäästöjen seuraamiseksi ja Kioton pöytäkirjan täytäntöönpanemiseksi.

                              b)

                              Kun direktiivi otetaan osaksi sopimusta, Liechtensteinin alueella ei ole direktiivissä määriteltyä ilmailutoimintaa. Jos Liechtensteinin alueelle tulee kyseisenlaista ilmailutoimintaa, se noudattaa direktiiviä.

                              c)

                              Lisätään 3 artiklan c kohdan 4 alakohtaan alakohta seuraavasti:
                              ”ETA:n sekakomitea päättää sopimuksessa vahvistettujen menettelyjen mukaisesti ja EFTA:n valvontaviranomaisen yhteistyössä Eurocontrolin kanssa toimittamien numerotietojen pohjalta koko ETA-aluetta koskevista ilmailun aiemmista päästöistä lisäämällä asianomaiset luvut, jotka koskevat lentoja EFTA-valtioiden alueiden sisällä ja välillä sekä EFTA-valtioiden ja kolmansien maiden välillä, komission päätökseen ottaessaan sen osaksi ETA-sopimusta.”

                              d)

                              Poistetaan 3 artiklan d kohdan 4 alakohdan toinen alakohta.

                              e)

                              Lisätään 3 artiklan e kohdan 2 alakohtaan ja 3 artiklan f kohdan 4 alakohtaan alakohta seuraavasti:
                              ”EFTA-valtioiden on samaan päivään mennessä toimitettava saamansa hakemukset EFTA:n valvontaviranomaiselle, joka toimittaa ne viipymättä edelleen komissiolle.”

                              f)

                              Lisätään 3 artiklan e kohdan 3 alakohtaan alakohdat seuraavasti:
                              ”ETA:n sekakomitea päättää sopimuksessa vahvistettujen menettelyjen mukaisesti ja EFTA:n valvontaviranomaisen yhteistyössä Eurocontrolin kanssa toimittamien numerotietojen pohjalta koko ETA-aluetta koskevista päästöoikeuksien kokonaismäärästä, huutokaupattavien oikeuksien määrästä, erityisvarantoon siirrettävien oikeuksien määrästä sekä maksutta myönnettävien oikeuksien määrästä lisäämällä asianomaiset luvut, jotka koskevat lentoja EFTA-valtioiden alueiden sisällä ja välillä sekä EFTA-valtioiden ja kolmansien maiden välillä, komission päätökseen ottaessaan sen osaksi ETA-sopimusta.
                              Komissio päättää koko ETA-aluetta koskevasta vertailuluvusta. Komissio tekee päätöksentekoprosessissa läheistä yhteistyötä EFTA:n valvontaviranomaisen kanssa. EFTA-valtiot laskevat ja julkaisevat 3 artiklan e alakohdan 4 kohdassa tarkoitetut tiedot sen jälkeen, kun ETA:n sekakomitea on tehnyt päätöksen komission päätöksen ottamisesta osaksi ETA-sopimusta.”

                              g)

                              Lisätään 3 artiklan f kohdan 5 alakohtaan alakohta seuraavasti:
                              ”Komissio päättää koko ETA-aluetta koskevasta vertailuluvusta. Komissio tekee päätöksentekoprosessissa läheistä yhteistyötä EFTA:n valvontaviranomaisen kanssa. EFTA-valtiot laskevat ja julkaisevat 3 artiklan f kohdan 7 alakohdassa tarkoitetut tiedot sen jälkeen, kun ETA:n sekakomitea on tehnyt päätöksen komission päätöksen ottamisesta osaksi ETA-sopimusta.”

                              h)

                              Lisätään 9 artiklaan kohdat seuraavasti:
                              ”EU:n päästöoikeusjärjestelmän päästöoikeuksien keskimääräisen vuotuisen kokonaismäärän kasvu, joka johtuu järjestelmän laajentamisesta kattamaan Liechtenstein ja Norja 1 kohdan mukaisesti, noudattaa niiden vuosien 2008–2012 kansallisia jakosuunnitelmia koskevia EFTA:n valvontaviranomaisen päätöksiä.
                              EU:n päästöoikeusjärjestelmän päästöoikeuksien keskimääräisen vuotuisen kokonaismäärän kasvu, joka johtuu järjestelmän laajentamisesta kattamaan Islanti 1 kohdan mukaisesti, vastaa 23 934:ää hiilidioksidiekvivalenttitonnia.
                              Numerotiedot, jotka otetaan EFTA-valtioiden osalta huomioon laskettaessa vuodesta 2013 alkaen myönnettävien päästöoikeuksien ETA-alueen laajuista määrää tämän artiklan mukaisesti, vahvistetaan lisäyksessä olevassa A osassa.”

                              i)

                              Lisätään 9a artiklan 1 kohtaan virke seuraavasti:
                              ”Norjan osalta tässä kohdassa mainittujen laitosten päästöoikeuksien keskimääräinen vuotuinen kokonaismäärä on 878 850.”

                              j)

                              Lisätään 9 a artiklan 2 kohtaan alakohta seuraavasti:
                              ”Niiden EFTA-valtioiden laitosten keskimääräiset vuosipäästöt, jotka harjoittavat liitteessä I lueteltua, vasta vuodesta 2013 alkaen yhteisön järjestelmään sisältyvää toimintaa, ovat ilmoitettuna siirtymäaikana seuraavat:
                              Islanti: 1 862 571 hiilidioksidiekvivalenttitonnia
                              Liechtenstein: 0 hiilidioksidiekvivalenttitonnia
                              Norja: 5 269 254 hiilidioksidiekvivalenttitonnia.”

                              k)

                              Lisätään 9 a artiklan 4 kohtaan kohdat seuraavasti:
                              ”5.   Numerotiedot, jotka otetaan EFTA-valtioiden osalta huomioon mukautettaessa vuodesta 2013 alkaen myönnettävien päästöoikeuksien ETA-alueen laajuista määrää tämän artiklan mukaisesti, vahvistetaan lisäyksessä olevassa A osassa.
                              6.   Komissio laskee vuodesta 2013 alkaen myönnettävien päästöoikeuksien vuotuisen ETA-alueen laajuisen määrän ja mukauttaa sitä 9 artiklan ja tämän artiklan mukaisesti, jotta se voi ottaa huomioon EFTA-valtioiden numerotiedot, jotka on vahvistettu lisäyksessä olevassa A osassa. Komissio julkaisee vuonna 2013 ja tämän jälkeen sovellettavat mukautetut ETA-alueen laajuiset päästöoikeudet.”

                              l)

                              Lisätään 10 artiklan 2 kohtaan kohta seuraavasti:
                              ”Edellä olevan a alakohdan soveltamiseksi Liechtensteinin ja Norjan osuudet lasketaan seuraavien päästöjen perusteella:
                              Liechtenstein: 20 943 hiilidioksidiekvivalenttitonnia
                              Norja: 18 635 669 hiilidioksidiekvivalenttitonnia.
                              Edellä a alakohdassa tarkoitettu Islannin osuus lasketaan siten, että perustana on 36 196 hiilidioksidiekvivalenttitonnia, jota mukautetaan 899 645 hiilidioksidiekvivalenttitonnilla, mikä edustaa liitteessä I tarkoitettua toimintaa harjoittavien, vasta vuodesta 2013 alkaen yhteisön järjestelmään kuuluvien laitosten vuoden 2005 todennettujen päästöjen osuutta. Näin ollen Islannin osuus lasketaan 935 841 hiilidioksidiekvivalenttitonnin perusteella.”

                              m)

                              Direktiivin 10 artiklan 3 kohtaa ei sovelleta EFTA-valtioihin.

                              n)

                              Lisätään 11 a artiklan 8 kohdan viidennen alakohdan jälkeen alakohta seuraavasti:
                              ”Numerotiedot, jotka otetaan EFTA-valtioiden osalta huomioon laskettaessa ETA-alueen laajuisia vähennyksiä viidennen alakohdan mukaisesti, vahvistetaan lisäyksessä olevassa B osassa.”

                              o)

                              Korvataan 16 artiklan 3 kohdan toinen virke seuraavasti:
                              ”EFTA-valtioiden on asetettava liikapäästöistä sakko, joka vastaa EU:n jäsenvaltioiden asettamia sakkoja.”

                              p)

                              Lisätään 16 artiklan 12 kohdan jälkeen kohta seuraavasti:
                              ”13.   EFTA-valtiot toimittavat kaikki 16 artiklan 5 ja 10 kohdassa tarkoitetut pyynnöt EFTA:n valvontaviranomaiselle, joka toimittaa ne viipymättä edelleen komissiolle.”

                              q)

                              Lisätään 18 a artiklan 1 kohtaan alakohta seuraavasti:
                              ”Ilma-alusten käyttäjien siirto EFTA-valtioihin olisi toteutettava vuoden 2011 aikana sen jälkeen, kun käyttäjä on täyttänyt vuotta 2010 koskevat velvollisuutensa. Alkuperäinen hallinnoiva jäsenvaltio voi myöntää muun määräajan sen hallinnoitavaksi tämän kohdan b alakohdassa määriteltyjen seikkojen perusteella katsotun ilma-alusten käyttäjän siirrolle, jos käyttäjä nimenomaisesti tätä pyytää kuuden kuukauden kuluessa siitä, kun komissio on vahvistanut 18 a artiklan 3 kohdan b alakohdassa säädetyn koko ETA-aluetta koskevan luettelon. Tässä tapauksessa siirto tapahtuu viimeistään vuonna 2020 vuonna 2021 alkavan kauden osalta.”

                              r)

                              Lisätään 18 a artiklan 3 kohdan b alakohtaan sanojen ”ilma-alusten käyttäjät” jälkeen sanat ”koko ETA-alueelta”.

                              s)

                              Lisätään 18 b artiklaan alakohta seuraavasti:
                              ”EFTA-valtiot ja EFTA:n valvontaviranomainen voivat pyytää Eurocontrolilta tai muulta vastaavalta järjestöltä apua direktiivin mukaisten tehtäviensä hoitamiseen, ja ne voivat tässä tarkoituksessa tehdä asianmukaisia sopimuksia kyseisten järjestöjen kanssa.”

                              t)

                              Lisätään 20 artiklaan kohta seuraavasti:
                              ”4.   EFTA-valtioita, niiden toiminnanharjoittajia ja niiden hallinnoimia ilma-alusten käyttäjiä koskevien päästöoikeuksien myöntäminen, siirto ja peruutus rekisteröidään 1 kohdassa tarkoitettuun riippumattomaan tapahtumalokiin.
                              Keskusvalvojalla on toimivalta toteuttaa 1–3 kohdassa tarkoitetut tehtävät, kun on kyse EFTA-valtioista, niiden toiminnanharjoittajista tai niiden hallinnoimista ilma-alusten käyttäjistä.”

                              u)

                              Lisätään 25 artiklaan kohta seuraavasti:
                              ”3.   Yhteisön järjestelmän päästöoikeuksiin sisältyvät EFTA-valtioiden tai niiden toiminnanharjoittajien myöntämät päästöoikeudet tai päästöoikeudet, joilla EFTA-valtiot tai niiden toiminnanharjoittajat käyvät kauppaa yhteisön järjestelmän mukaisesti. Yhteisön tehdessä tässä artiklassa tarkoitetun sopimuksen näitä päästöoikeuksia ei erotella toisistaan.
                              Komissio tiedottaa EFTA-valtioille varhaisessa vaiheessa tässä artiklassa tarkoitettujen sopimusten tai muiden kuin velvoittavien järjestelyjen neuvottelemisesta ja tekemisestä.”

                              v)

                              EU:n päästökauppajärjestelmään kuuluvat EFTA-valtiot toimittavat tiedot 30 artiklan 3 kohdan ensimmäisen alakohdan asiaa koskevien vaatimusten mukaisesti, mutta niihin ei sovelleta toisessa alakohdassa tarkoitettuja raportointivaatimuksia.

                              w)

                              Lisätään liitteen V jälkeen seuraava:

                                 ”LISÄYS

                                    A   OSA

                                    EFTA-valtioiden numerotiedot vuodesta 2013 alkaen myönnettävän päästöoikeuksien vuotuisen ETA-alueen laajuisen määrän laskemiseksi ja mukauttamiseksi direktiivin 2003/87/EY 9 artiklan ja 9 a artiklan mukaisesti

                                 1.   9 artiklan mukaiset EFTA-valtioiden numerotiedot

                                 Numerotietoja määritettäessä sovellettu lineaarisesti vähennettävä määrä on 1,74 prosenttia.

                                    Islanti

                                 Numerotietojen perustana ovat periaatteessa direktiivin 2003/87/EY soveltamisalaan kuuluvien toiminnan vuosien 2005–2010 keskimääräiset todennetut päästöt vuosien 2008–2012 aikana eli 23 934 päästöoikeutta.

                                             Vuosi

                                             Päästöoikeuksien määrä

                                             2013

                                             22 684

                                             2014

                                             22 268

                                             2015

                                             21 851

                                             2016

                                             21 435

                                             2017

                                             21 018

                                             2018

                                             20 602

                                             2019

                                             20 186

                                             2020

                                             19 769

                                    Liechtenstein

                                 Numerotietojen perustana on Liechtensteinin päästöoikeuksien keskimääräinen vuotuinen kokonaismäärä vuosien 2008–2012 aikana eli 17 943 päästöoikeutta, kuten Liechtensteinin kansallista jakosuunnitelmassa on vahvistettu.

                                             Vuosi

                                             Päästöoikeuksien määrä

                                             2013

                                             17 006

                                             2014

                                             16 694

                                             2015

                                             16 382

                                             2016

                                             16 070

                                             2017

                                             15 758

                                             2018

                                             15 445

                                             2019

                                             15 133

                                             2020

                                             14 821

                                    Norja

                                 Numerotietojen perustana on Norjan päästöoikeuksien keskimääräinen vuotuinen kokonaismäärä vuosien 2008–2012 aikana eli 14 255 268 päästöoikeutta, kuten Norjan kansallista jakosuunnitelmassa on vahvistettu.

                                             Vuosi

                                             Päästöoikeuksien määrä

                                             2013

                                             13 511 143

                                             2014

                                             13 263 101

                                             2015

                                             13 015 060

                                             2016

                                             12 767 018

                                             2017

                                             12 518 976

                                             2018

                                             12 270 935

                                             2019

                                             12 022 893

                                             2020

                                             11 774 851

                                       2.   9 a artiklan 1 kohdan mukaiset EFTA-valtioiden numerotiedot

                                 Numerotietoja määritettäessä sovellettu lineaarisesti vähennettävä määrä on 1,74 prosenttia.

                                    Norja

                                             Vuosi

                                             Päästöoikeuksien määrä

                                             2013

                                             832 974

                                             2014

                                             817 682

                                             2015

                                             802 390

                                             2016

                                             787 098

                                             2017

                                             771 806

                                             2018

                                             756 514

                                             2019

                                             741 222

                                             2020

                                             725 930

                                       3.   9 a artiklan 2 kohdan mukaiset EFTA-valtioiden numerotiedot

                                 Numerotietoja määritettäessä sovellettu lineaarisesti vähennettävä määrä on 1,74 prosenttia.

                                    Islanti

                                             Vuosi

                                             Päästöoikeuksien määrä

                                             2013

                                             1 732 936

                                             2014

                                             1 700 527

                                             2015

                                             1 668 119

                                             2016

                                             1 635 710

                                             2017

                                             1 603 301

                                             2018

                                             1 570 892

                                             2019

                                             1 538 484

                                             2020

                                             1 506 075

                                    Norja

                                             Vuosi

                                             Päästöoikeuksien määrä

                                             2013

                                             4 994 199

                                             2014

                                             4 902 514

                                             2015

                                             4 810 829

                                             2016

                                             4 719 144

                                             2017

                                             4 627 459

                                             2018

                                             4 535 774

                                             2019

                                             4 444 089

                                             2020

                                             4 352 404

                                    B   OSA

                                    EFTA-valtioiden numerotiedot ETA-alueen laajuisten vähennysten laskemiseksi 11 a artiklan 8 kohdan viidennen alakohdan mukaisesti

                                             Järjestelmään jo kuuluvien toimialojen päästöt vuonna 2005
                                             (tonnia hiilidioksidiekvivalenttina)

                                             Päästöt vuonna 2005, kun otetaan huomioon vuonna 2013 mukaan otettavat uudet toimialat
                                             (tonnia hiilidioksidiekvivalenttina)

                                             Islanti

                                             36 196

                                             899 645

                                             Liechtenstein

                                             18 121

                                             0

                                             Norja

                                             19 730 000

                                             6 140 000”

                                       ”

                  3)

                  Lisätään 21al kohdan (Euroopan parlamentin ja neuvoston direktiivi 2003/87/EY) jälkeen kohdat seuraavasti:

                              ”21ala.

                                 32010 R 1031: komission asetus (EU) N:o 1031/2010, annettu 12 päivänä marraskuuta 2010, kasvihuonekaasujen päästöoikeuksien kaupan järjestelmän toteuttamisesta yhteisössä annetun Euroopan parlamentin ja neuvoston direktiivin 2003/87/EY mukaisen kasvihuonekaasujen päästöoikeuksien huutokaupan ajoituksesta, hallinnoinnista ja muista näkökohdista (EUVL L 302, 18.11.2010, s. 1) sellaisena kuin se on muutettuna seuraavalla:

                                          —

                                             32011 R 1210: komission asetus (EU) N:o 1210/2011, annettu 23 päivänä marraskuuta 2011 (EUVL L 308, 24.11.2011, s. 2).

                                    Tätä sopimusta sovellettaessa asetuksen säännöksiä koskevat seuraavat mukautukset:

                                          a)

                                          korvataan 22 artiklan 7 kohdan ensimmäinen virke seuraavasti:
                                          ”Jäsenvaltioiden on ilmoitettava huutokaupanpitäjän nimi ja yhteystiedot ETA:n valvontaviranomaiselle, joka toimittaa tiedot eteenpäin komissiolle.”

                                          b)

                                          Lisätään 24 artiklan 2 kohtaan virkkeet seuraavasti:
                                          ”EFTA-valtioiden on tehtävä sopimus huutokauppatarkkailijan kanssa kaikkien huutokauppaprosessien tarkkailua koskevan komission ja jäsenvaltioiden yhteisen hankintamenettelyn perusteella. Asetuksen 25 artiklan 1, 2, 3, 4 ja 5 kohdassa käsitteeseen ’jäsenvaltiot’ katsotaan sisältyvän myös EFTA-valtiot.”

                                          c)

                                          Lisätään 26 artiklan 1 ja 2 kohtaan alakohta seuraavasti:
                                          ”EFTA-valtioiden on tehtävä sopimus komission ja osallistuvien EU:n jäsenvaltioiden yhdessä nimeämän huutokauppapaikan kanssa niiden päästöoikeusosuuden huutokauppaamista varten silloin, kun EFTA-valtiot yhdistävät päästöoikeuksiensa myynnin yhteiseen toimeen osallistuvien EU:n jäsenvaltioiden päästöoikeuksien myyntiin.”

                                          d)

                                          Lisätään 27 artiklan 1 kohtaan ja 28 artiklan 1 kohtaan virke seuraavasti:
                                          ”Komission ja yhteiseen toimeen osallistuvien EU:n jäsenvaltioiden yhteisen hankintamenettelyn perusteella nimetty huutokauppapaikka voi tarjota edellä mainitut palvelut myös EFTA-valtioille, sanotun kuitenkaan rajoittamatta EFTA-valtioiden ja huutokauppapaikan välillä tehtävän sopimuksen järjestelyjä.”

                                          e)

                                          30–32 artiklaa ei sovelleta EFTA-valtioihin, mikäli ne ovat tehneet 26 artiklan mukaisesti nimetyn huutokauppapaikan kanssa sopimuksen c mukautuksen nojalla.

                                          f)

                                          Lisätään 52 artiklan 3 kohtaan alakohdat seuraavasti:
                                          ”Huutokauppatarkkailijasta, jonka kanssa EFTA-valtio on tehnyt sopimuksen, aiheutuvien kustannusten 26 artiklan 1 tai 2 kohdan mukaisesti nimettyä huutokauppapaikkaa koskeva osuus jaetaan yhteiseen toimeen osallistuvien jäsenvaltioiden ja EFTA-valtioiden kesken kyseisessä huutokauppapaikassa huutokaupattujen päästöoikeuksien kokonaismäärän osuuden mukaisesti, mikäli EFTA-valtiot yhdistävät päästöoikeuksiensa huutokaupan yhteiseen toimeen osallistuvien EU:n jäsenvaltioiden päästöoikeuksiin.
                                          Huutokauppatarkkailijasta, jonka kanssa EFTA-valtio on tehnyt sopimuksen, aiheutuvien kustannusten 30 artiklan 1 tai 2 kohdan mukaisesti nimettyä huutokauppapaikkaa koskevasta osuudesta, mukaan lukien mahdollisesta 25 artiklan 4 kohdan nojalla laaditusta kertomuksesta aiheutuvat kustannukset, vastaa asianomainen EFTA-valtio samalla tavoin kuin EU:n jäsenvaltio, joka ei osallistu yhteiseen toimeen.”

                              21alb.

                                 32010 D 0002: komission päätös 2010/2/EU, annettu 24 päivänä joulukuuta 2009, luettelon laatimisesta Euroopan parlamentin ja neuvoston direktiivin 2003/87/EY nojalla niistä toimialoista ja toimialojen osista, joiden katsotaan olevan alttiita merkittävälle hiilivuodon riskille (EUVL L 1, 5.1.2010, s. 10), sellaisena kuin se on muutettuna seuraavalla:

                                          —

                                             32011 D 0745: komission päätös 2011/745/EU, annettu 11 päivänä marraskuuta 2011 (EUVL L 299, 17.11.2011, s. 9).

                              21alc.

                                 32011 D 0278: komission päätös 2011/278/EU, annettu 27 päivänä huhtikuuta 2011, päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti (EUVL L 130, 17.5.2011, s. 1), sellaisena kuin se on muutettuna seuraavalla:

                                          —

                                             32011 D 0745: komission päätös 2011/745/EU, annettu 11 päivänä marraskuuta 2011 (EUVL L 299, 17.11.2011, s. 9).

                              21ald.

                                 32010 D 0670: komission päätös 2010/670/EU, annettu 3 päivänä marraskuuta 2010, sellaisten kaupallisten demonstrointihankkeiden, joiden tavoitteena on ympäristön kannalta turvallinen hiilidioksidin talteenotto ja geologinen varastointi, ja innovatiivisia uusiutuviin energialähteisiin liittyviä teknologioita käsittelevien demonstrointihankkeiden rahoittamista koskevista perusteista ja toimenpiteistä Euroopan parlamentin ja neuvoston direktiivillä 2003/87/EY perustetun yhteisön kasvihuonekaasujen päästöoikeuksien kaupan järjestelmän yhteydessä (EUVL L 290, 6.11.2010, s. 39).

                              21ale.

                                 32011 R 0550: komission asetus (EU) N:o 550/2011, annettu 7 päivänä kesäkuuta 2011, teollisuuskaasuja käyttävistä hankkeista peräisin olevien kansainvälisten hyvitysten käyttöön sovellettavien tiettyjen rajoitusten määrittelemisestä Euroopan parlamentin ja neuvoston direktiivin 2003/87/EY mukaisesti (EUVL L 149, 8.6.2011, s. 1).”

                  4)

                  Lisätään 21am kohtaan (komission päätös 2007/589/EY) luetelmakohdat seuraavasti:

                              ”—

                                 32010 D 0345: komission päätös 2010/345/EU, annettu 8 päivänä kesäkuuta 2010 (EUVL L 155, 22.6.2010, s. 34).

                              —

                                 32011 D 0540: komission päätös 2011/540/EY, annettu 18 päivänä elokuuta 2011 (EUVL L 244, 21.9.2011, s. 1)”.

            2 artikla
      Asetusten (EU) N:o 1031/2010, (EU) N:o 550/2011 ja (EU) N:o 1210/2011, direktiivin 2009/29/EY ja päätösten 2010/2/EU, 2010/345/EU, 2010/670/EU, 2011/278/EU, 2011/540/EU ja 2011/745/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan … päivänä … kuuta … tai sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty ETA:n sekakomitealle, sen mukaan, kumpi ajankohta on myöhäisempi (16).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty …

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  EUVL L …

         (2)  EUVL L 302, 18.11.2010, s. 1.

         (3)  EUVL L 149, 8.6.2011, s. 1.

         (4)  EUVL L 308, 24.11.2011, s. 2.

         (5)  EUVL L 140, 5.6.2009, s. 63.

         (6)  EUVL L 1, 5.1.2010, s. 10.

         (7)  EUVL L 155, 22.6.2010, s. 34.

         (8)  EUVL L 290, 6.11.2010, s. 39.

         (9)  EUVL L 130, 17.5.2011, s. 1.

         (10)  EUVL L 244, 21.9.2011, s. 1.

         (11)  EUVL L 299, 17.11.2011, s. 9.

         (12)  EUVL L 275, 25.10.2003, s. 32.

         (13)  EUVL L 100, 10.4.2008, s. 92.

         (14)  EYVL L 130, 15.5.2002, s. 1.

         (15)  EUVL L 49, 19.2.2004, s. 1.

         (16)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]